text:
A scucha explosion fuerte na oficina di polis di bario
Acto di terorismo
ORANJESTAD (AAN): Locual a hala nos atencion ta dos caso separa cu a tuma lugar diahuebs marduga. Por considera e actonan como baldadi pero autoridad tin di tene cuenta cu locual a tuma lugar. Primeramente a worde reporta pa 1’or di marduga cu presencia di patruya San Nicolaas a worde solicita na casnan di pueblo Mabon. Parce segun version e Post di Polis di Bario a sufri destruccion. Patruya cu a presenta na e post, un guardia di seguridad cu ta e homber di inicialnan F.J.L.S., a bisa polis di a scucha explosion y e sonido ta fuerte. A controla e edificio cual ta worde usa como Polis di Bario y patras di edificio a keda constata cu glas di bentana tabata destrui.
E caso tin pleno atencion di polis tambe di e polis di bario. Ta ser sospecha cu e acto a worde comete pa algun hobennan den e bario. Lo ta su lugar pa mayornan di e muchanan den e bario atende nan yiu nan e consecuencia y hala nan atencion.
Mientras e mesun marduga pero pasa di 4’or, polis a bay hiba un control na un resort den area di high rise hotel. Na e lugar polis a haya informe cu un mucha homber a usa un obheto pa medio di e ventil pa baha tire di e auto patruya.
A suministra polis e vehiculo den cual e sospechosonan despues di a comete e acto a baha na awa den un Suzuki Baleno color blanco A-53567, nan a bay direccion pazuid. Mesora polis a bay sali bay buscando e vehiculo abase di descripcion y un rato despues agentenan a logra para e chofer. Tabata trata di dos mucha homber cual uno su inicialnan L.E.S.C. y J.S.R. ambos di 19 aña di edad y nan ta naci na Colombia.
Ocupante a keda deteni pa entre otro e tabata bao di influencia y tambe e tabata responsible di a comete destruccion na e auto di patruya. Na warda fiscal auxiliar a ordena pa encarcele. E dos casonan por conclui cu lo por considera nan como acto di atentado cual ta uno serio.
No por permiti e tipo di actonan aki na Aruba, den otro paisnan tin e tipo di mentalidad di boycotia nan cuerpo policial. Mester actua severo contra di esnan cu e tipo di mente troci.


c: text/html

text:
Dera Gay na Centro di Bario Playa Pabao
ORANJESTAD (AAN) – Diadomingo dia 24 di Juni na Aruba nos ta celebra e fiesta di San Juan of Dera Gay. Directiva di Centro di Bario Playa Pabao tin e actividad aki den su calendario pa actividadnan pa 2012 y ta celebra e dia aki diadomingo 24 di juni den su Centro.
E actividad aki ta cuminsa 5’or y lo termina pa 10’or. Directiva di Centro di Bario Playa Pabao ya tin algun siman preparando pa e actividad aki. Bou di encargo di Juffrouw Madelein a cuminsa cu un grupo di hoben di baile y tambe a contanan di e tradicion di e e fiesta aki.
E grupo aki tambe ta duna presentacion diadomingo. Pa 5’or ta cuminsa cu e programa cu e Himno di Aruba y di Playa Pabao. Ya tin diferente grupo a confirma nan participacion e.o. Kids 2 Kids, Grupo di baile Hubenil di Playa Pabao, Grupo Folklore di Santa Cruz bou di direccion di sra Lia Lopez, Masiduri, Shororo y Rosea Cultural.
E musica lo ta den man di Grupo Tipico Jara. Un atraccion a bin acerca ta e Mercado di Santa Rosa. Lo tin tent cu entre otro fruta y berdura fresco, mata, artesania, cos dushi cuminda crioyo y hopi sorpresa mas.. Directiva di Centro di Bario Playa ta desea e pueblo di Aruba un dushi dia San Juan y ta invitanan pa participa activamente den e celebracion aki.
Laganan nos proteha e fiesta nacional di San Juan pasobra si nos mes nos hasie niun hende lo hasie. Directiva di Centro di Bario Playa Pabao tambe ta hasi un suplica pa no kima mondi destruyendo asina nos flora y fauna.

robotstxt: allowed

filter: keep


text:
Anselmo Lacle di 57 aña haya morto canto di awa
ORANJESTAD(AAN): Diamars den oranan di atardi alarma a worde bati pa un caso den e area di Boca Mahos. E version tabata diferente pero na final tur cos ta mustra cu e victima a bira malo y fayece canto di awa.
Aki ta trata di Anselmo Lacle di 57 aña kende sa bay mas biaha den e area unda a topa cune sin bida. Diamars el a sali merdia for di cas y a bisa su famia cu e ta bay lama. Regularmente e sa bay den e area. E ta para su auto y asina ta cana un poco bay direccion pabao.
Sea na Bushiribana of canto di baranca mas pabao e sa laga e auto. Djey e ta cana un poco y landa den un di e bocanan. netamente na e boca aki mes a topa cu Anselmo Lacle.
Den fin di siman Anselmo a bira malo y famia a hibe pa tratamento medico. Su presion a subi. El a bin cas back. Diamars merdia el a sali pa bay landa un tiki. Famianan cu no a tende mas di dje a bay mesora panort unda e sa bishita y asina busca su drechi. Nan a topa cu su auto para na lugarnan conoci pa nan. Eynan a sigui busca na e boca unda e sa landa y a bin topa cu Anselmo Lacle sin bida. A logra hale un tiki na oriya y bati alarma.
Famia ta kere cu el a bira malo. Polis a presenta cu Recherche y demas hefenan tambe. Cuerpo tecnico tambe a yega mesora pa cuminsa cu investigacion. Anselmo Lacle ta un hende hopi trankil y coleganan na Tamarijn a shock cu e noticia. E no tabata tin problema na cas y pesey no tin motibo pa pensa malo. Su yiu mes tabata tey y a splica cu su tata ta landa bon. Ademas e sa pisca mas biaha eybanda y mescos sa bay landa den cercania.
Na famia di e fayecido, DIARIO ta manda palabra di condolencia.


text:
SAC no ta mustra interes pa resolve problema cu musiconan
Sub-Titular:
Musiconan y Mediador ta keda sinta warda riba SAC
ORANJESTAD(AAN)– Oficina di Mediador a keda apunta pa Gobierno pa regla e impasse cu tin entre e organisacion encarga cu organisa Carnaval SAC y e musiconan uni. Nan a keda warda e aparicion di cualkier miembro di e stichting SAC diabierna mainta. Musiconan tambe a keda sinta warda y SAC no tabatin ni e amabilidad pa avisa. Musiconan a mira e desinteres di SAC ya caba diahuebs dia 26 di januari ora cu esnan di SAC a laga sa cu nan ta ‘mucho druk’ cu organisacion di e tumberito, mientras ta bon conoci cu ta un comision ta haci tur e trabou.
SAC ta djis pasa cobra e placa genera. Musiconan uni a pasa e dia ta traha riba e statuutnan di nan fundacion cu ta keda funda dentro di poco ora.
Musiconan a mira e fecha 27 di januari como ultimo intento pa yega na un acuerdo rapido cu SAC. Pesey e enfasis riba e reunion.
Cu e falta di acto di presencia di SAC na e reunion cu mediador y e musiconan uni, SAC ta confirma nan falta di interes pa yega na un resolucion rapido.
E unico interes di e musiconan ta pa yega na un acuerdo solido cu ta trece paz pa e proximo añanan. Pa di e forma ey e festival por sigui crece.
Na Corsow algo similar a sosode algun aña pasa cu e Festival di tumba y awendia e Festival ey ta esun mas grandi y mas bon organisa entre e islanan. Si nos compara e organisacion di e festival di tumba na Corsow cu esun di Calypso-Roadmarch di Aruba anto nos por conclui cu esun di Aruba no ta bon organisa.
Pesey e aña aki e intento pa pone un paro na e sangramento di e festival y e mal trato di musiconan cu ta sosode na e festival di Aruba. Musiconan uni ta pidi pueblo comprension pa e periodo di lucha y ta suplica tur amante di bon musica pa mira e lucha aki igual na un sindicato cu ta bringa pa e derechonan di e trahador, den e caso aki e trahador ta e musico y e sindicato ta e musiconan uni.


text:
CAO nobo pa APA lo trece mas trankilidad
ORANJESTAD(AAN): Durante entrevista cu mediador di gobierno Aselmo Pontilius el a splica cu APA a trece dilanti den e negociacion cu un CAO mas largo ta duna e compania mas stabilidad y por maneha su plan miho mientras cu e sindicato kier un periodo mas cortico pa mira con e desaroyonan lo bira aki dos aña na 2016 ora cu e haf di container bira operacional.
“Den e caso aki e compania ta bisa cu si e haya cuater aña di contrato colectivo, esun ultimo tabata di tres aña, lo tin mas trankilidad y e por planea mas miho.
E sindicato su argumento pa dos aña ta e kier wak aki dos aña con e operacion lo ta, pa motibo cu e haf di container ya no ta wordo maneha mas pa APA directamente y lo kier wak con e situacion ta aki dos aña.
Sindicato STA mientras tanto lo tene reunion Diabierna awor pa 3:30 pm cu e trahadornan, na Loods 7.


text:
Amerigo Vespucci
E diskubridó Italiano Amerigo Vespucci a nase 9 di mart 1454 na Florence ei 'la krese i despues e tabata dirigí un banko dje famia riku De Medici na Lisboa.E famia De Medici tabata konosi na Florence entre 1434 y 1737,Dor dje famia ei na aña 1500 Florence a bira sentro kultural di Oropa. Amerigo Vespucci a kuminsa su biaha nan di ekspedishon entre 1497 y 1504 den òrdu di Spaña y Portugal.
Ekspedishon den Karibe[editá | edit source]
Na aña 1499 Amerigo Vespucci den kompaniá di Alonso de Ojeda(1470-1513)y Juan de la Cosa riba nan ekspedishon den Karibe nan blo riba e islanan chikitu na kosta dje kontinente Sùit Amerika,na Boneiru nan a
haya kontakto k'e indjannan. Amerigo a deskribí nan komo indjannan komedó di blachi palu,suponiendo ku indjannan ei lo tabata kou riba blachi palu di stòki pa kita set o pa limpia nan djente nan. Na Boneiru nan no haya oro o plata, nan a sigi biahá den direkshon di Kòrsou, Aruba i coro (Benesuela).


text:
September 10, 2012 / Lokal
...djamars awó...
Segun Raad van Advies den su relato anual 2011....
Segun konseho di Raad van Advies....
Tantu Ulanda komo Merka ta deskonsehá desinfektante
...preparando pa haña mas profeshonal den e kompania...
14 Mayoria promé minister karibense ta riba 55 aña SCHOTTE TA MANTENE STATUS PREMIER MAS HOBEN DI KARIBE Bahamas ta karga honor ku e premier mas bieu (69)
...awor ku bendedó a kai será...
Oduber Agencies: Mas lihé bo vakuná mihó protehá bo ta
© 2013-15 Extra - Notisia di Korsou


text:
January 23, 2014 / Lokal
Wesley Kook (Selikor)....
...Elmer Wilsoe èks minister hustisia...
Eks promé minister Suzy Camelia-Römer....
...parlamentario Marilyn Moses ke sa... KI MEDIDA KORSOU TA TUMA PA EVITA LABAMENTU PLAKA VIA POST ...i transporte di plaka den kònteiner
Promé Minister Asjes na entrega di sertifikadonan na kursistanan…
Un biaha mas KOHEHE ta pidi atenshon pa hóbennan di G.O.G.
Den kaso di 82 kilo di droga na Rif St. Marie..... DUO LATINO KU HISTORIANAN IGUAL TA HAÑA SENTENSIANAN DIFERENTE ...Unu a haña 3 luna i e otro a haña libertat inmediato....
Hildebrando i Rolando a insistí for di prinsipio.... NAN A SUBI BOTO PA DRENTA KOMO ILEGAL I NO PA IMPORTA DROGA ...den kaso di 82 kilo di kokaina na Rif St. Marie...
SEGUN AMANTE TA DEN WEGA FAISEL A HINK’E KU FORKI
...minister Etienne v/d Horst: Introdukshon e-mail sigur a yuda...
Segun análisis di Alex Rosaria....
...Komo parti di nan selebrashon 5 aña...
© 2013-15 Extra - Notisia di Korsou


text:
Kolonialismo
Kolonialismo ta e establesementu, mantenementu, akuisashon, anto ekspanshon di kolonia den un teritoria dor di hende di un otro teritorio. Kolonialismo ta e proseso kaminda un soviernidat riba e kolonia ta wordu tuma dor di e metropolo anto e struktura soshal, gobiernu, i ekonomia di e kolonia ta wordu kambia dor di e kolonialistanan - hendenan for di e metropolo. Kolonialismo ta un set di relashonan inigual entre e metropolo anto e kolonia; entre e kolonialistanan anto e poblashon indigeno.
E pablabra kolonialismo ta referi na e periodo den historia entre e Siglo 15 anto e Siglo 20 ora nashonan oropeo a establese kolonianan riba otro kontinentenan. Den e periodo aki e justifikashonan pa kolonialismo a varia hopi manera pa ganashi, e expanshon di e poder di e metropol, i pa varios kerementunan politiko anto religioso.
Kolonialismo anto imperialismo ta ideologikamente mará na merkantilismo.


text:
Encuentro cu Glenn Sulvaran Parlamentario Independiente di Curaçao
ORANJESTAD (AAN): Durante su bishita na Aruba, Sr. Glenn Sulvaran di parlamento di Curaçao, kende tabata na Aruba den cuadro di e conferencia di IPKO, a pidi un audiencia cu Minister Paul Croes. Sr Sulvaran y Minister Croes a topa pa dialoga y compara riba e desaroyo cu ambos pais tin pa maneho di hubentud.
Sr Sulvaran a trece dilanti cu na Curaçao e ta kere cu nan Gobierno mester interveni cu un cierto methodiek pa duna un mihor formacion na e hobennan di Curaçao, esaki ta valido pa muchanan di 4 pa 24 aña di edad y tambe muchanan cu ta drop out for di school.
Pa e rason aki sr Sulvaran kier a intercambia ideanan cu e ministerio di Hubentud aki na Aruba y Minister Croes na su turno a duna sr. Sulvaran informacion di estudionan cu ta worde haci aki na Aruba. Segun Sr. Sulvaran tin un fundacion cu ta encarga cu formacion di hubentud y nan ta aplicando cierto methodonan.
E aña aki nan lo bay entrena y prepara tur esnan cu ta traha cu hobennan, centro di barionan, entrenadornan di deporte, maestronan y tur otro personal cu tin di haci cu hubentud. Den cierto forma por bisa cu ta un intervencion nacional acelera pa forma hubentud, asina por crea e hoben cu nos tur kier.
“Mirando e cambio den mundo, mester bay interveni como gobierno pasobra e muchanan ta bao di influencia di hopi factornan externo, manera den gang, internet, influencia Social etc. asina un gobierno mester segura su hubentud pasobra e hubentud ta bira bo pais” palabranan di Sr Sulvaran.
Minister Croes ta hopi agradeci cu e bishita di sr. Sulvaran y a bisa, “nos ta sinti nos honra, unda cu a intercambia di informacionnan valioso pa un bon maneho pa hubentud, un punto importante cu nos a elabora ariba ta e aspecto di hobennan,particularmente hobennan di Curaçao y Aruba.”
“Aruba ta haciendo hopi esfuersonan na desaroyo di talentonan di hobennan, tambe ta inverti tempo, energia y finanzas den hubentud di Aruba pa asina por cosecha mihor probecho. E potencial cu nos hobennan tin mester haya e push y guia pa yudanan den nan formacion pa asina nan por desaroya e potencialnan aki.
Un aspecto hopi importante cu sr Sulvaran a trece adilanti ta e formacion di esnan cu ta giua e hobennan, esaki ta algo cu mi tin hopi interes pa sa mas di e fundacion aki y tambe e metodo cu ta worde usa pa forma esnan cu ta guia e hobennan.
E metodo aki ta worde usa caba den reino cu a surti positivamente cu hobennan. Locual nos kier haci ta scuha con e metodonan por worde aplica y siña for di experencia di otro, esaki ta e parti esencial di e encuentro parlamentario na unda den Reino ta apoya otro pa progreso general.” Tabata palabranan di Minister Paul Croes durante e encuentro cu sr Sulvaran di Parlamento Curaçao.


text:
NU AM GASIT NICI UN FILM CU NUMELE:
tabatabai
TE RUGAM SA INCERCI O NOUA CAUTARE
tabatabai online, film tabatabai online subtitrat, film tabatabai subtitrat in romana, filmul tabatabai online, descarca tabatabai, vizioneaza tabatabai, subtitrare tabatabai, tabatabai calitate hd, filme online, seriale online, vezi tabatabai, tabatabai HD, download tabatabai, tabatabai torrent, descarca tabatabai, vezi online tabatabai, tabatabai subtitrat, tabatabai youtube, tabatabai gratis, tabatabai film, tabatabai full, tabatabai film online, tabatabai 2013, tabatabai 2012, tabatabai online subtitrat, Traducere tabatabai, tabatabai mp3, tabatabai peteava, ver tabatabai online, tabatabai peliculas online, tabatabai subtituladas, descargar tabatabai, descargar peliculas, tabatabai blu ray, pelicula tabatabai, series online, series tabatabai, tabatabai temporada, vezi online tabatabai, tabatabai - trailer, tabatabai voyo.ro, tabatabai videoclip, tabatabai dvdrip, tabatabai xvid, tabatabai torrent, tabatabai torent, tabatabai 2013, tabatabai integral, tabatabai
Filme HD Seriale HD Online subtitrate in limba romana 2015
Filme online HD gratis
Aici puteti viziona toate filme noi aparute in format HD subtitrate in limba romana. Va dorim vizionare placuta.
Seriale online HD gratis 2015
Aici puteti vedea toate serialele pe care nu le-ati putut viziona in decursul zilei. Va dorim vizonare placuta.
Desene animate online
Pentru cei mici am pregatit cele mai noi desene HD
Vizionare placuta!


text:
Gobierno anterior a tuma paso pa salvaguardia APFA y gobierno actual a dune continuidad!
Segun Parlamentario Yrausquin:
“Aunke nan no tin e curashi di reconoce otro”
ORANJESTAD (AAN) – Lider interino di fraccion di AVP, Parlamentario Juan David Yrausquin, den conferencia semanal di prensa a toca e tema di e fondonan di APFA cu tanto atencion ta captando e dianan aki tanto di gobierno, como di gremionan sindical y fraccionnan di oposicion.
E parlamentario a sorprende kizas su mes coleganan, e lo a sorprende gobierno y sin duda a sosode cu prensa riba loke el a declara y esaki ta cu tanto gobierno anterior como gobierno actual a tuma paso pa salvaguardia e fondo, pero berdad ta cu ningun di e dos partidonan aki ta reconoce kico otro ta haci.
El a duna reconocimento na gobierno di MEP cu a tuma e prome pasonan y na gobierno cu su fraccion ta sostene di a duna continuidad na locual MEP a bin cune.
Yrausquin a señala cu esaki ta un tema hopi complica, y hasta expertonan riba e materia aki tin dificultad pa splica na un manera simple e tema di e fondonan di pension di empleadonan publico, y pa motibo di e complehidad di e tema e ta habri espacio pa worde mal interpreta pa cierto motibonan politico.
“ Awe, mi ta bay haci algo un poco inusual den sentido di nos politica aki na Aruba. Loke mi kier haci ta duna un gratitud na dos partido politico y dos gabinete. E prome gabinete cu mi kier reconoce awe den e tema aki di APFA ta e gobierno Oduber. Hopi biaha gabinetenan ta bin haci algo y esun cu bin ta haci algo completamente diferente, y den e caso di APFA ta un caso tipico unda cu dos gabinete eigenlijk a traha hunto pero no tin e curashi di reconoce otro. Mi ta kere cu di parti di MEP e no kier reconoce AVP pa locual e ta bin ta haci e ultimo dos pa tres añanan riba e tema di APFA, y mi ta kere cu kizas gabinete Mike Eman 1, te awor no kier a reconoce tampoco e esfuerzonan cu gobierno Oduber a haci riba e asunto aki”, Yrausquin a remarca.
Yrausquin a menciona cu e ehemplo cu e tin pa duna ta e leynan cu a worde traha riba e fondonan di APFA. El a papia di un ley cu a keda cla y a worde publica dia 28 di April 2005, door di e minister di husticia e tempo ey, na unda el a introduci un reglamento nobo pa tur e ambtenaarnan nobo, kiermen cu a drenta den servicio di gobierno for di 2005 padilanti. Esaki ta un areglo unda cu e persona ta baha cu pension na su 60 aña y cu tin un franchise den dje, y ta tene cuenta cu e futuro pensionado aki tin un AOW como entrada, y esaki ta un parti importante di un areglo di pension moderno.
Tambe e average di entrada cu ambtenaar a ricibi durante e temporada cu el a traha, ta bira e base riba cual e ta haya e pension.
E mesun ley aki a crea tambe e posibilidad pa despues di un Dialogo Social cu a tuma lugar na 2009 y 2010 a structura e mesun reglamento aki pa tur empleado publico. Pues, no tabata necesario pa Gabinete Eman 1 traha un ley nobo, pasobra esaki tabata traha caba y unico aspecto necesario tabata traha un Landsbesluit, pa asina efectua e cambionan cu a worde prepara caba na 2005.
E Parlamentario a bisa cu kizas no tin hopi ehemplo unda cu un gabinete ta cuminza algo y e siguiente cu bin ta termine, pero den e caso aki e ta uno palpable di un situacion unda cu gabinetenan a traha hunto.


text:
Dominicano cu a enamora di mucha Colombiano a resulta di ta meti den droga
ORANJESTAD (AAN): Segun fuente, relaciona cu investigacion andando pa cu traficacion di droga, recientemente autoridad na Aruba a detene un homber naci na Republica Dominicana.
E ta deteni y segun informe cu e ta indocumenta pa colmo, esta cu e no tin permiso di estadia.
Parce cu el a enamora di un mucha muher Colombiano, di cual e ultimo su famia ta preocupa pa algun tempo caba relaciona cu e noviazgo aki. Famia a bati alarma na autoridad pa e contacto cu tin entre e homber y e mucha muher.
Asina investigacion a start, y a bin haya sa di e envolvimento di e Dominicano den narcotrafico.
No tabata tin mas informe adicional di e caso, cual ta bao di investigacion. E sospechoso di inicialnan K.M. di 25 di edad naci na Republica Dominicano ta den custodia di autoridad.


text:
Trash by Ronchi cu coleccion nobo pa carnaval 2012
ORANJESTAD (AAN): Nan a yega! Jeans, Tops, T-Shirts, y Jumpers den tur color y estilo pa luci top durante e temporada di ambiente.
Moda plus size na Aruba tin solamente un adres, Trash By Ronchi, situa na Sibeliusstraat 8 ta e lider den moda plus size na nos isla.
E boutique a caba di ricibi un coleccion espectacular di moda pa e hende muher cu mas curva. Jeans full na moda, bermudas, saya di jeans como tambe un selecion impresionante di tops den diferente color y estilo ta parti di e coleccion aki. E tendencianan mas remarcable di moda internacional ta obtenible na Trash By Ronchi.
Colornan di tera, tononan di blau y berde, cora, preto y blanco, y tambe tononan di roos y binja ta algun di e colornan mas “hot” pa e temporada actual.
Pa locual ta trata piezanan di jeans mester remarca cu Trash By Ronchi ta presenta diferente jeans cada un cu diferente corte, tratado, y uso di materialnan especial. E boutique ta habri di 10′or di mainta te 7′or di anochi non stop.


text:
Reina Juliana
Juliana Louise Emma Marie Wilhelmina; 30 di April 1909 – 20 di Maart 2004) tabata reina di Reino Hulandes entre 1948 y 1980. E tabata e unico yiu di Reina Wilhelmina y su esposo, Principe Henry.
Matrimonio[editá | edit source]
Na e Weganan Olympico di Winter 1936 na Bavaria, el a sera conoci cu Principe Bernhard di Lippe-Biesterfeld, un aristocrata Aleman hoben. Princesa Juliana a namora di Principe Bernhard. Su amor p'e tabata asina profundo cu el a sa di soporta nan separacion durante e guera y tambe e relacionnan extramarital di Principe Bernhard y su yiunan ilegitimo. Princess Juliana y Principe Bernhard a haya cuater yiu: Princesa Beatrix (naci na 1938), Princesa Irene (naci na 1939), Princesa Margriet (naci na 1943) y Princesa Christina (naci na 1947).
Durante e Segunda Guera Mundial el a biba den exilo hunto cu su yiunan na Ottawa, Canada.
Coronacion[editá | edit source]
Reina Wilhemina,mama di princes Juliana a abdica na 1948. Despues di esaki a corona Princesa Juliana como Reina di Reino Hulandes. Su yiu muhe, Princesa Beatrix, a sigui'e como reina na 1980, despues di su abdicacion. [1]
Durante su reino, tanto Indonesia como Suriname a declara nan independiencia (na 1949 y 1975).
Su fecha di nacemento te dia di awe ta celebra bou di nomber di Koninginnedag den Reino Hulandes.
Notanan[editá | edit source]
- ↑ "H.M. (koningin Juliana) Juliana Louise Emma Marie Wilhelmina". Parlement en Politiek


text:
Diedrick Luydens ta bayendo bon den futbol Sparta Rotterdam
ORANJESTAD(AAN)—For di mayornan di Diedrick, Diario Deporte a ricibie bon noticia cu e hoben Diedrick ta bayendo bon cu e equipo di Sparta/Rotterdam, caminda cu ya caba el a hunga contra di hopi equipo profesional den torneo y como weganan amistoso.
Impresion cu nos a haña ta cu durante cu Diedrick tabata na Aruba el a disfruta masha hopi mes di su vacacion aki na Aruba den luna di July y ta manda bisa sr. Buchi Panama cu den luna di Maart e lo ta na Aruba pa e por hunga den algun equipo.


text:
Polis a sorprende sospechoso di asesinato na su cas
ORANJESTAD (AAN): E sospechoso principal den e caso di asesinato di diasabra marduga na Cafe Capri ta deteni. Ta trata aki di e homber Colombiano, Diego F. Caicedo-Diaz di 32 aña di edad. Polis a sorprende diamars anochi na cas di su mama. E no a spera e bishita aki!
Como cu e sospechoso a tira como 5 bala riba e victima, a opta pa haci uzo di “Arrestatieteam” pa bay detene. Ta considera tipo di sospechosonan asina como “vuurwapen-gevaarlijk” y como tal Polisnan no ta tuma ningun riesgo.
Diamars anochi laat, Polisnan di e Team di Aresto a kibra porta di e cas situa na Geermanstraat 10 na San Nicolas y asina a detene e sospechoso Diego Diaz. Eynan ta cas di su mama, kende a bisa pafo cu e no sa kico ta pasando pero cu e Recherchenan a bise cu nan ta buscando e arma di candela usa durante e asesinato dilanti Cafe Capri.
Na e lugar, DIARIO a compronde di testigonan cu e sospechoso a yega di bringa den pasado cu e victima Jose. No ta conoci motibo di e pelea, si e lo tin di haber cu e trabao di e victima como miembro di seguridad di e bar/restaurant of si lo por tin otro motibonan su tras. For di fuentenan den Polis, a compronde cu no a logra haya e arma di candela ainda, pues ta mustra cu e sospechoso a deshaci di e arma mesora despues di e asesinato.
Riba e fotonan EXCLUSIVO aki por mira momento cu Polisnan ta hiba e detenido pa Warda di Polis di Santa Cruz, unda el a keda encarcela pendiente e investigacion. Mester menciona cu comunidad a spanta masha di e tipo di asesinatonan asina, den cual hendenan inocente por a perde nan bida den un luga publico. Ta di spera cu e investigacion lo sa di saca afor ken y con a comete e acto y pa husticia atende cu e criminalnan debidamente. No solamente pa para responsabel pa nan actonan, sino tambe pa manda un mensahe cla y raspa cu no ta tolera e tipo di actonan criminal asina riba nos isla.


text:
Archivo di June, 2014
Na Guatemala:
ORANJESTAD (AAN): E team di Big League a logra yega na di tres lugar den e Campeonato Latino Americano na Guatemala, y na nan yegada na Aruba a ser ricibi pa Miss Teen SeNd Production, Kiarah Salazar.
E muchanan di Aruba a duna un bon prestacion riba tereno. E team di Venezuela a bira campeon, y Guatemala mes a keda na di dos lugar.
ORANJESTAD (AAN): Den fin di siman a tuma lugar na Curaçao, e Campeonato ABCS internacional pa hobennan di futbol U-11.
E team di Aruba, bao liderato di Buchi ‘Panama’ Rasmijn y demas coaches, incluyendo Naiks Rasmijn, a sa di duna bon guia, y asina e hobennan di Aruba a bin cu e titulo di Sub Campeon di “Torneo Kopa Internacional Jo Mathilda”. E ultimo wega a ser hunga na tereno di SV Vesta na Santa Maria.
Diadomingo anochi nan a yega bek, y aki por mira momento cu e team a yega feliz y contento na Aeropuerto. Pabien na tur coaches, lider, y mayornan cu a viaha cu nan.
ORANJESTAD(AAN)– Fin di siman a biaha tambe pa Corsow e equipo di Aruba pa participa den e Campeonato Latino Regional di baseball Intermedia (11 pa 13 aña).
Di e equipo aki ta spera di haya resultado awe pa sa tocante nan participacion den e torneo te awor. E torneo ta caba dia 6 di juli.
ORANJESTAD (AAN): “Nos no ta den accion, nos ta djis trahando nos oranan manera mester ta”, asina un empleado di Inmigracion na Aeropuerto a splica den fin di siman.
Esaki relaciona cu filanan largo y scarcedad di trahado pa atende turistanan saliendo of yegando nos isla. Ta parse cu e decision di Gobierno pa corta den overtime tin su repercucion pa cu funcionamento di e departamento.
Cu falta di fondo den presupuesto di overtime y pa cumpra “bon” di cuminda pa e trahadonan, a opta pa no paga “overtime” den e ultimo salario di trahadonan na luna di juni ultimo.
Presidente di Parlamento Marisol Lopez Tromp:
ORANJESTAD (AAN): Na final di e reunion di tratamento di presupuesto, presidente di parlamento drs Marisol Lopez Tromp a duna un comentario unda cu el a bai riba e nivel y conducta den sala di parlamento. Lopez Tromp a trece dilanti cu e ta haya hopi comentario di hobennan riba e comportacion di parlamentarionan den sala di parlamento unda cu ta grita duro den sala, ta papia ora cu no ta nan turno, ta insulta otro, groseria y palabranan insultativo contra otro parlamentarionan y presidente di parlamento. Lopez Tromp no ta mira e motibo pa papia di e forma aki den parlamento.
Si wak e profesion di esnan cu ta comporta nan mes asina, manera abogado, empleado di MOT of otro funcionnan representativo den comunidad, bo lo spera un comportacion riba un nivel mas eleva y bo ta spera cu e hendenan aki lo sa con pa hiba un reunion efectivo y profesional.
Si diahuebs no paga overtime di trahadornan
ORANJESTAD(AAN)– Sin overtime no por maneha Imigracion si mira cifranan so pero e realidad ta mustra otro mirando e situacion di trabao.
Pa loke ta e realidad financiero, ora cu a bin cambio den maneho, Rudy Kelly a baha cu pensioen y Gerald Fingal a asumi e puesto di director, a bin topa cu Inmigracion sin presupuesto traha pa aña 2014.
Departamento di Finansa di Gobierno a “asumi” e suma pa overtime, cu un reduccion substancial, mescos tambe pa e “overtime meal vouchers”, esta bon di cuminda pa esunnan cu traha overtime.
ORANJESTAD (AAN): Diadomingo mainta presencia di polis a wordo pidi na Taco Bell Sasaki. E prome informe tabata papia di hopi destruccion den e negoshi. Ora polis a yega a resulta cu ta un caso di ladronicia cu basta daño cometi riba e negoshi tambe.
Via e bentana di Drive Thru e ladronnan a drenta despues di kibra esaki. A reboltea den e negoshi unda a kere cu lo tin placa. E caha usa pa pone placa di benta di dia a disparce. Tambe e ladronnan a bai cu parti di cashregister cu ta pone placa. Di tres diferente caha di placa a coba.
Polis a tuma declaracion. Por a tende cu e alarma no a wordo activa den oranan di anochi despues cu a sera e restaurant. Esun cu mester a haci esaki sea a lubida of e no a activa. Ta mainta nan a bin topa cu e sorpresa.
Polisnan a avisa cuerpo tecnico pa presenta na e sitio. Esnan cu ta maneha e restaurant a pidi polis pa porfabor e personal di cuerpo tecnico yega rapido. E motibo di e peticion aki tin di haber cu e ultimo ladronicia cu a tuma lugar cu a dura cuater ora pa cuerpo tecnico yega pa investiga. Esaki ta stroba nan benta.
Esnan encarga cu e negoshi a bisa mesora cu si cuerpo tecnico tarda un ora nan lo ruim op y habri e restaurant. No ta conoci si tin camara di seguridad pa graba.
ORANJESTAD (AAN): Dos auto a dal frontal den otro diasabra anochi alrededor di 9:52pm na Savaneta, na altura di Ice Berg. E impacto tabata asina fuerte cu tabatin 5 herido envolvi, di cual 2 di nan a keda pega den auto pa cual a nota presencia di Polis, Cuerpo di Rescate di Bombero y Ambulance na e sitio.
“Summer Courses, mas mihor y mas grandi cu nunca!”
ORANJESTAD (AAN): Pa di cuater aña consecutivo, Fundacion Parlamento Hubenil Aruba ta presenta un di nan proyectonan mas grandi y importante, ‘Summer Courses 2014’. Un proyecto cu tabata iniciativa di e minister hubenil di Educacion di aña 2010, awor ta uno di e proyectonan clave pa e fundacion.
Pa solamente awg. 15,= pa tur tres dia, abo lo por participa den e Summer Courses 2014 cual lo tuma lugar riba e dianan 08, 09 y 10 Juli 2014 di 8or di mainta pa 1or di atardi na e Auditorium di Colegio E.P.I. Aña pa aña e comision organisador cual ta varia den e miembronan di Parlamento Hubenil ta traha sumamente duro pa presenta un proyecto di alto nivel y di calidad y siguramente e aña aki esaki no lo ta un excepcion.
Awe Dialuna ta ultimo dia pa paga di tres cuartal
ORANJESTAD(AAN): Den un entrevista cu Meverly Romano, vocero di Servicio di Impuesto, el a informa cu pa awe Dialuna e di tres kwartaal di e belasting di auto pa 2014 mester ta paga.
Esaki ta nifica cu awo cu e fecha ta venciendo no mester straña ningun persona cu bay paga e impuesto aki, haya su mes den un fila basta largo.
Departamento di Impuesto tin registra 65.171 vehiculo registra di cual 93% a cumpli cu nan pago manera ley ta exigi. E 7 porciento cu no a cumpli cu nan pago aki ta 4840 cliente, di cual 1526 cliente no a paga nada pa 2014 ainda, pues ni e prome kwartaal.
Pa e di tres kwartaal cu ta venciendo, tin 16.965 cliente cu mester realisa nan pago pa dialuna, 30 di juni, cual ta worde considera toch un cantidad basta grandi.
ORANJESTAD (AAN): Diahuebs mainta Minister Otmar Oduber tabatin un reunion cu Katharine Monahan, Market Vice President di The Ritz Carlton. Mester bisa cu e reunion a bay den hopi bon ambiente unda cu e mandatario y e ehecutivo di e cadena di hotel a intercambia di opinion riba diferente punto.
Un di e puntonan principal riba cual a conversa ta e importancia di por conta cu un Ritz Carlton na Aruba, cual ta contribui na eleva e calidad di e producto cu nos ta ofrece na nos bishitantenan.
El a wordo aproba unaninamente:
ORANJESTAD (AAN) – Parlamentario mr. Andin Bikker, a señala den conferencia semanal di prensa, cu durante e tratamento di presupuesto 2014 fraccion di PDR a presenta un mocion historico, cu ta un di e prome pasonan pa un economia nobo di nos pais.
Diferente gobierno a papia di dje pero no a logra y PDR a dicidi pa bin cu un mocion y duna un aporte positivo den e direccion aki.
E parlamentario a duna un splicacion tocante kico e mocion aki ta encera. Esaki ta cu dentro di cuater luna, gobierno mester presenta un plan na Parlamento den cual nan ta describi cual ta e tratadonan fiscal di belasting internacion, y tambe di comercio cu nos pais lo bay concentra durante e proximo dos añanan aki.
ORANJESTAD (AAN) – Pa e siguiente aña escolar, ora cu tin algun actividad escolar of deportivo, pa cual mester recauda fondo y ta pone e muchanan sali afo bende rifa, hopi mucha no ta bay haci esaki mas.
Asina nos redaccion a haya sa di un mayor, cu a trece e tema aki cerca nos. Ta tristo di mira e muchanan para dilanti porta di un of otro supermercado pa ofrece e rifa y tende mas tanto “awor aki no…” cu nan por bende algo.
Masha tiki hende ta cumpra ora e rifa ta costa cinco florin, si e ta diez florin of mas, bon por ta cu nan no ta bende ni un ticket mes!


text:
May 6, 2014 / Lokal
SERVISIO ATMISHON KUMPLIENDO KU LEI TA KOBRA PA SERVISIO
...akshon morkoi ta sigui, no ta tuma deklarashon impuesto di siudadano...
Nan ta malkontentu ku kobramentu...
Segun Pastor Tupac di Pietermaai, Dios a bisa pa pordoná...
Segun Prome Minister Ivar Asjes....
KAS DI KORSOU KLA PA KASO DEN KORTE KONTRA KONTRATISTA YU’I KORSOU
Mester trata prosedura di “wraking” promé:
PLEITU PA MUHE TA TERMINA DEN HINKAMENTU
Kumpra regalo pa Mama i partisipá!
..Sindikalista Koense: Kòrda riba mamanan soltero ku tin mester di e adaptashon chikí ei...
Parlamentario Omayra Leeflang den karta pa minister Palm....
© 2013-15 Extra - Notisia di Korsou


text:
Cumpleaños Dialuna 28 Juni 2010
Hoy lunes 28 cumple es motivo de celebracion!! cumple anhos mi hermanita Candy le deseamos muchas felicidades de parte de sus padres Santos y Nelida sus hermanos Eddy ,Irving, su sobrinito ahijado Sebastian y porsupuesto de su hermana Pelu y amigas que la queremos mucho ,toda la familia en Peru y deseamos que este anho sea uno lleno de exitos para ella !! Bueno sis tu sabes que siempre puedes contar conmigo en todas y que siempre estare ahi para ti en todas las fiestas jajaj bormita Besotes y abrazos Sis !!
Awe ta cumpli 82 aña BERTHA WERNET. E ta haja pabien di su 12 yiunan,29 nieto y nietanan,39 bisanieto y bisanietanan,8 tataranietonan, subrina y subrinonan,prima y primonan y tambe di su ruman julieta croes y demas famia.
Hola mi prima bella, Feliz Cumpleanos, espero que pases un dia super ,claro que eso esta garantizado porque vas a estar conmigo y de eso me encargo YO ,solo quiero darle garcias a Dios que tengo el grandisimo placer de conocerte, ya que tu eres una de las cosas mas maravillosas que me ha dado esta bella isla,quiero que sepas lo mucho que te quiero y lo importante que es para mi tener a alguien como tu. Que Dios te bendiga y te de muchisimos anos mas de vida. Tu prima y amiga por siempre pase lo que pase y por sobre todas las cosas.
Awe ta cumpli su di 3 anitos nos princess di cas GILYANNE MISHANY ODOR. Gilyanne ta haya hopi braza cu sunchi di parti su mami Gelisa cu stime mas cu un universo, su ruman Jathan cu ta su punchingball, su tata Randolph. Su mama Gladys y papa Elvis tambe ta desea nan popchi hopi aña mas di bida y salud, sin laga afo su omonan Arwin, Elgene y Jemail, su tanchinan Sette, Ies, Chrystal, Cherrylou y dimes Gennesis. Tambe di su wela Bea y welo Dopi, bisawelanan, su prima y primonan y di tur su amiguitosnan di Jacki & Joueni BDC cu ta manda hopi pero hopi pabien pa nos popchi. Y cu Papa Dios drama su bendishon riba Gilyanne.
E wknd tabata dushi noh….Meisje pabien cu bo b-day y spera ba pase super super bn! Pabien di bo famia henter y bo amiganan cu ta 2 much 4 me 2 mention…..dimes di bo popponan, bo sobrino, bo besties Yami, Jessy, Nara, Gil, Suri, Anais, Anna Mary, Ruth, Chanell, Eli….ok te ey!! Groetjes foi Hulanda y Venezuela dimes!!! My girl, sigui have fun semper y keep cu e smile y amistad leuk cu bo tin alwayssss!!!!! Bo meid Yadi…Xoxo (Ps, ma haya e pic ki hp cute, hahahahaha)
Una rosa se deshace, un castillo se derrumba, una amistad sincera se conserva hasta la tumba!! Tu amistad es un tesoro que guardo con llaves… Amiga te queremos mucho y esperemos que sigas asi siempre, sonriendo todos los dias y haciendo payasadas como siempre!! Que Dios te bendiga a ti y a tu familia completa y que cumplas muchisimaasss mas……Ruth y Eli!!!
Dia 28 juni ta cumpli un aña mas di bida Karina Geerman.Felicitacion ta bin di parti su 2 yiunan Kenuard & Kenrick, su casa Richard, di su poppo cu stime Kenrilaine y di henter famia Vrolijk & Wernet.Pasa un dsh dia.May all your wishes come true
Beter Laat dan Nooit 25 juni a cumpli un aña mas di bida mi sis Jennifer Gibbs-Croes aya na tera frieu y 26 juni Jennety Croes aki na aruba nan ta haya Feliciticion di parti nan mama, tata y nan ruman muhe Johana !! Nan swa y cunja Suegra y Suegronan Amiganan cu ta mucho pa menciona y demas famia Na aruba y Venezuela, Jenny ta haya pabien especialmente di su casa Gadiel y nan prins Johniel y jennety ta haya di su guy alfan y su twinsnan Naigelaine y Naigelienne !! Pasa un dushii dia di boso amiga surelia !!
hiep hiep hiep Hoerrraaaa we 28 juni nosta canta happy birthday pa nos lil bro ANGELO RICHARDSON. E ta haja pabien di mami Adela y rumannan sin laga afo bo GodChild su bro Gadiel y su Big sis cu stimabo hopi Jennifer Gibbs… lil bro haci bon mucha na Aruba enjoy bo dia felis y no haci koi loko mi bay sutabo <3 god bless cuidou cu e admiradoranan…
Beter Laat Dan Nooit, Boso a Kere cu boso lo scapa awel noooo haha, Mi Kier a manda Felicitacion Pami Sis Aya na tera Frieu Jennifer Gibbs Croes cu a cumpli un aña mas di bida 25 juni 2010 y Alaves pa su ruman muhe Jennety Croes cu tambe a cumpli un aña mas di bida 26 juni, Nan ta Haya Felicitacion di Parti Nan Mama,Tata y Ruman, y Demas Famia,Suegra y Suegro y di tr boso Friendsnan cu ta mucho pa Menciona…!!!Pero Last but not least pa Jennifer di su Casa cu stime un mundo Gadiel y nan baby boy Johniel y Pa Jennety di su guy Alfan y Nan Twins Naigelaine y Naigelienne.. y Specialmente di boso amiga Surelia cu Dios bendicionabo boso cu hopii aña mas di bida y salud..Happy B-day.
Awe ta haci 25 aña, Nengly Ruiz. Pabien cu Dios bendicionabo y duna bo hopi aña mas di bida pa asina nos por sigui gosa di dje cu Cristo y tambe dunabo pasenshi y e llenabo cu su amor pa asina tambe bo por dune sperA e yenabo di salud y forza antoooo no lubida awe nos Kier bolo hahaha full un gang(pandilla) ta bay bo cas pa nos festeha cu bo anto no lubida e bolo ice cream,paso bo mester duna pa haya hahahha AYOOO te mas oro esaki ta di parti di Evita, Gilmikita, Carlangas, Mari, Ray, Rubita, Sandrita, Isnelda y dimes no lubidami ami esun cu tanto stimaboo no lubida cu nos tur stimabo ruman Bunita.
Nos ta canta awe pa e prins di kas y alavez eta prins infantil di carnaval 2010.
SHAQON LE GRAND. Hopi brasa y hopi sunchi eta haja awe di su mama y tata su 2 ruman homber nan cu ta stime masha hopi mes, xsje tambe ta bin di su omas y opas nan su tachi y omo nan ,su primo y prima nan na aua y NL henter famia Le Grand, v.d. Biezen, Tromp, Winterdaal, Lopez, Ross, Viotty, sin lubida su team di football UNISTARS y su amigitos nan di kla 3a Kukwisa School Basis, specialmente di su 3de opa Fanchi Rose, y di su 3de oma Mimi Rosel, kende ta malcrie semper 24/7. Cu papa Dios sigui bendishonabo tur dia..keep being a good kid enjoy youre day baby love you…xsje xoxo.
—PABIEN—
Vandaag 24 juli is mijn vader Carl Esser jarig.Wij willen hem een hele fijne verjaardag toe wensen.Hij krijgt de felicitaties van mijn moeder Nettie,Antje,Ienemienie alle verdere vrienden en familie in Nederland , Aruba en natuurlijk van mij zijn zoon Kevinn. Lamentablemente no a ricibi potret.


text:
September 8, 2014 / Lokal
Segun fuente di informashon konfiabel, ..... SEÑORA DEN KAS DI HOMBER HAÑA MORTO NO TABATA SEKUESTRA ...Kaso di kaya Bolivar...
Aileen Looman...
Awe, 8 di sèptèmber, ta “Dia Internashonal di Alfabetisashon”…
Awor ku parlamento oropeo a vota pro eliminashon
Tur pais a raportá kaso te ku awor:
...presidente di korte mr. van der Poel a bati alarma...
...di akuerdo ku prokurador general Guus Schram...
ATRAKADONAN A BAI KU VEN DI MERKANSIA DI NEGOSHI CHINES
Pa bulamentu di InselAir for di Aruba pa Sürnam:
© 2013-15 Extra - Notisia di Korsou


text:
August 15, 2014 / Front Page
Lokal
Promé Minister Ivar Asjes ta lamentá... PARLAMENTO A HUNGA TOF, AWOR TIN LEI DI REINO NA KAMINDA! ...A lo ménos por a pidi pa wanta tratamentu i bini ku kambio...
Na luna di sèptèmber:
Parlamentario Charles Cooper: Whiteman ta falta rèspèt
Aruba
APA N.V. cu meta pa ricibi barconan entre 300-360 meter na 2016
Parlamentario Jennifer Arends- Reyes
Estudionan di efectonan positivo y negativo riba Parkenan di Molina di Biento
Den e Bembe
Nòmber di un persona konosí i ku eksperensha ta keda menshoná...
Mi ta den kòmbèk aki...
© 2013-15 Extra - Notisia di Korsou


text:
Riba e website aki bo ta haya informacion di gobierno di reino: topico-, noticia-, documento- y publicacionnan.
Con e website ta funciona?
Rijksoverheid.nl/papiamento tin cierto cantidad di entrada principal cu bo por haya riba e balki di menu na parti ariba di e pagina.
- Bou di “Nieuws” (Noticia) bo ta haya boletinnan informativo di gobierno di reino. A selecta e noticianan mas actual.
- Bou di “Onderwerpen” (Topico) bo ta haya un resumen alfabetico di tur topico, tocante cuanan bo por obtene informacion riba e website aki. Bo por sortea riba topico of tema. Pa cada topico bo ta haya un introduccion cortico, pregunta y contesta, noticia, linknan practico, documento y informacion adicional.
- Bou di “Documenten en Publicaties” (Documento- y Publicacionnan) bo ta haya documento- y publicacionnan di gobierno di reino, tal manera boletinnan di noticia, informe pa prensa, discurso- y rapportnan.
Den caso cu ta relevante, “Rijksoverheid.nl” ta link na websitenan cu no ta maneha pa gobierno di reino. Den mayoria di caso ta ofrece e linknan aki bou di e titular “Zie ook” (Mira tambe). Den otro casonan ta indica claramente cu ta trata di un link pa un website externo. Gobierno di reino no ta responsabel pa contenido y actualidad di e websitenan aki.
Buscamento denter di e website
Banda drechi parti ariba bo por djis yena un termino di buskeda den e campo di buskeda. Ora bo click riba e conopi di buskeda, ta aparece un resumen di pagina cu ta contene e palabra(nan) di bo peticion di buskeda. Ademas ta conta:
- Buscamento cu letter capital ta duna e mesun resultado ora no uza letter capital.
- Buscamento cu signo- of simbolonan special (por ehempel Italia) ta duna e mesun resusltado ora no uza signonan special.
- Si bo pone terminonan di buscamento entre dobel comia, anto e mashin di busckeda ta busca exactamente den e parti di frase ey.
Video
Videonan riba e website aki ta pasa den Flash Video. Pa bo por mira un video, bo tin mester di e programa Adobe Flash Player. Bo por download Flash Player gratis. Si bo no por uza Flash Video, tin alternativa. Ademas bo por download e videonan den diferente formato.
E peliculanan riba video tin subtitulo y descripcion di audio (informacion di imagen). Click riba CC, abou na e aparato di video, pa e subtitulo y riba AD pa activa e descripcion di audio. Cu e otro opcionnan por mira e video completamente cu imagen of pa regula e zonido.
Derecho di autor of derecho di propiedad literario
Uzo di continenido di e site aki den cualkier forma ta permiti, a menos cu na un seccion specifico (por ehempel un potret) tin claramente indica cu tin un excepcion di derecho di propiedad literario aplicabel.
Privacidad
Gobierno di reino ta uza e datonan personal cu ta colecciona via e site aki, unicamente pa e meta cu abo a stipula. Cu esaki gobierno di reino ta cumpli cu legislacion di privacidad. Pa mas informacion tocante maneho di privacidad, sea asina bon di lesa na privacy.
Pregunta y observacion of comentario
Ta dedica masha hopi tempo y cuido pa ofrece riba e site aki, informacion den e forma mas completo y mas corecto posibel, informacion actual y pa e ta mas accesibel posibel. Ta haci tur esfuerso pa mantene e site aki lo mas completo posibel y tambe hopi agradabel pa uza. Continuamente e site aki ta den desaroyo. Por entrega pregunta, observacion of comentario y sugerencia tocante funcionamento y estilo di e site aki via e formulario di contacto.


text:
Hulanda ta bay haci un esfuerzo pa yuda Gobierno di Aruba maneha e situacion di Valero
Minister Presidente Mike Eman a señala:
ORANJESTAD (AAN): Durante un conferencia di prensa ayeramainta, Prome Minister Mike Eman a indica cu Hulanda ta bay haci un esfuerzo pa yuda Gobierno di Aruba pa maneha e situacion di Valero. A indica cu no tin ningun garantia pero e ta un esfuerzo hopi importante cu Minister Maxime Verhagen a compromete su mes y a priminti cu di nan parti Hulanda lo bay haci nan maximo esfuerzo pa convence e gobierno di Brasil of e compania nacional di petroleo di Brasil, esta Petrobras pa mira den e direccion di Aruba.
Segun Minister Presidente, si por logra esey so caba cu e portanan ta habri pa un dialogo y pa studia tur opcion, e ora ey por cuminza encamina un proceso cu un alternativa mas pa futuro di e refineria.
Cu Minister di Transporte y Comunicacion di Reino Hulandes Sr. Camile Eurlings a yega tambe na palabracion cu e tambe di su parti ta bay haci maximo esfuerzo durante di e mision aki pa yuda pais Aruba den e contactonan cu Petrobras, a expresa.
Mirando cu Sr. Eurlings ta bayendo Brasil cu un delegacion economico hopi importante. Gobierno ta spera cu door di e importancia di e mision hulandes aki pa Brasil, e esfuerzonan tambe di Minister Eurlings lo por tin influencia hunto cu esun di Minister Verhagen pa habri un porta pa Aruba na Petrobras pa busca un solucion pa e situacion di e refineria, a declara.
Banda di esaki a agrega Gobierno a haci apelacion na e dos ministernan hulandes aki den e reunion cu nan pa na e mesun momento cu mira cu tin un porta habri na Brasil pa atencion pa Petrobras, pa nan tambe haci un esfuerzo e ora ey pa busca un entrada pa Minister di Energia Sr. Mike de Meza pa e haci un bishita directamente despues di esun di e dos ministernan hulandes.
E mandatario a enfatiza cu esaki ta dos minister importante den e proceso cu gobierno ta busca pa un apertura pa e problema di e refineria.
A laga sa cu e ta contento cu e relacionnan den Reino ta na e nivel aki y ta den e estado constructivo cu por haci tipo di apelacionnan asina ariba e ministernan aki pa contribui cu nos den momentonan tog hopi importante y cu ta retonan pa nos pais y pone nan cana den un direccion positivo.


text:
Adicto bao curatela a lanta cu esnan di Centro Dakota
ORANJESTAD (AAN): E Centro Dakota tabata den noticia durante dos ocasion e dialuna. Parce cu tin un adicto bao curatela cu tin problema serio. El a lanta cu e personal cu no por a domine facil.
Mas trempan caba tabata tin un di e trahadornan cu a worde agredi y ora cu a yama seguridad te hasta un di nan a worde mordi. Parce cu e tin di haber cu e cantidad di cigaria cu e cliente mag di haya tur dia. E cabez a flip.
Den oranan trempan di atardi atrobe polis a worde manda cu urgencia. Patruyanan motoriza y tambe di Oranjestad a yega rapidamente na e sitio. Eynan a topa cu un di e clientenan curpa grandi cu tabata de remate.
Polis a sa di pone ordo mesora. A logra pone boei na su mas y hibe PAAZ caminda eynan e lo worde atendi pa su problema di nervio. Mirando e situacion aki por spera cualkier locura den Centro Dakota.
No ta conoci con prepara e personal ta awe finalmente pa atende cu e tipo di hendenan cu ta bin pa rehabilita cu nan problema di droga.


text:
Museo Arquelogico ta inicia mantencion y optimalisacion di edificionan.
E proyecto ta costa 1,1 miyon florin
ORANJESTAD (AAN) Cu un acto simbolico Museo Arquelogico Nacional Aruba (MANA) a anuncia comienzo di trabounan na su compleho monumental den Schelpstraat.
E trabounan lo encera mantencion, manera drecha y verf murayanan tanto pafor como paden di e edificionan, controla y drecha tur dak y tambe optimalisacion. E ultimo aki lo hasi e compleho mas accesibel pa nos grandinan y hendenan cu un limitacion fisico ya cu lo construi rampa y handrail nan adicional den areanan publico di Museo.
Pa embeyecimento y mas seguridad den e area banda di Museo lo traha un parkinglot entre Schelp-, Eman y Visstraat.
Un suma di 750 mil florin a ser presupuesta caba di Ministerionan di Cultura, Turismo, Infrastructura y di eTourism Product Enhancement Fund (TPEF). A base di un analysis di seguridad cu a ser hasi pa e compania MuSeCo, financia pa Mondriaanfonds pa medio di Fundacion 1403, lo optimalisa e sistema di seguridad instalando e.o. camara y un sistema nobo di yabi. Ademas di sirbi publico, personal y e coleccion, e optimalisacion di e compleho di Museo lo hasi posibel pa por ricibi exposicionnan internacional den futuro cercano.
E mantencion di e edificionan di Museo ta a base di un plan di mantencion traha door di e compania Arcotec y financia pa UNOCA. E plan di mantencion lo guia Museo, pa despues di e trabounan aki, hasi mantencion a base regular locual ta baha gastonan general di trabounan asina. E trabounan lo ser ehecuta pa ALBO Aruba N.V. kendenan a restaura e compleho y a construi e edificionan nobo na 2007. Ta calcula cu e trabounan aki lo dura 6 pa 8 luna y lo ta cla pa ora Museo celebra su promer lustro den e compleho aki cu a bira un di e landmark nan mas importante di nos isla. Banda di e acostumbrado borchi pa indica e trabounan andando, na e fachada di e edificio den Emanstraat, Museo tambe a pone un borchi den Schelpstraat specialmente pa bishitantenan cu ta yega Museo na pia. E borchi special aki ta contene comentarionan di e buki di bishita di Museo y ta informa e publico na un manera inovativo di trabounan andando.


text:
Polis a evita cu Dominicano a mata un hoben
Tiro a sona na Eagle Beach!
ORANJESTAD (AAN): Un caso serio a keda registra Diadomingo anochi, net algun meter panort di e actividad di Flip Flop cu a bay basta bon e anochi ey riba Eagle Beach. Tur esaki a socede debi na un ice-jug! Dos homber cu tabata cargando dos Ice-jug, tabata bayendo bek nan vehiculo pa asina bandona e actividad. Nan a yega na un parti mey-mey di e matanan, unda tin un hanchi chikito pa pasa. Aki tabatin un pareha sinta. E hombernan a pidi dos biaha dispensa pa nan pasa cu e dos Ice-Jug. Ora cu e pareha sinta riba e pilarnan no a reacciona, e hombernan a hisa e dos Jugnan den halto pa pasa numa.
Esaki ta unda e conflicto a start.
E homber sinta cu no kier a hala, a resulta di ta un Dominicano. El a lanta para y a cuminza pusta boca cu e dos hombernan cargando e Ice-Jug. Mesora nan a pone esakinan abao, y a contesta bisando e Dominicano cu na dos ocasion nan a pidi “dispensa”, pero e no a worry cu nan.
Aki e discusion a cuminza bira mas intenso, y diripiente e Dominicano a djis rek un careda core bay zuid.
Tur esaki a socede den bista di un patruya di Polis cu tabata acercando.
E Dominicano cu a core bay, lo a bay busca un Machete, y mesora a cruza caya y na un forma scondi a yega bek di trinshon riba e dos hombernan cu e machete y menaza nan.
Despues el a pone e machete na e garganta di un di e hombernan.
Esey ta ora cu Polis a core baha di nan patruya y yega cerca. Un di e polisnan a grita e homber pa e tira e machete na suela. E orden no a yuda!
Na e momento ey polis a wak e Dominicano hisa e machete na halto pa aparentemente pa ataca y baha e arma peligroso riba un di e dos hombernan. Cu rapidez pa evita un drama polis a saca su pistol reglamentario, y keto bay dunando orden ripiti pa e benta e machete abao, e agente a los un tiro di advertencia den laira.
E tiro di advertencia tabata tin su efecto ya cu consecuentemente e Dominicano porfin a benta e machete mesora na suela. Na mesun momento polis a detene e homber pa intento di asesinato cu arma.
E machete a worde confisca como evidencia Locual ta e dos otro hombernan nan a worde recomenda pa pasa na Recherche entrega denuncia official. E sospechoso a worde hiba warda y na aki el a ser presenta dilanti Fiscal Auxiliar. El a atende y e ta esun kende a ordena pa tene relaciona cu e investigacion.


text:
Fransia
Fransia, ofisialmente e Republika Franses (Franses: République française), ta un pais na West Oropa anto na superfisie e pais oropeo di dos mas grandi. Fransia ta keda entre e Kanal Britaniko, e Oceano Atlantiko i e Golfo di Biskaje na parti west, Belgika i Luxembourg na parti nort, Alemania Suisa anto Italia na parti ost, anto Spaña i Andorra, anto e Laman Mediteranio na parti siut. Tambe e isla di Corsica den e Laman Mediteranio ta parti di e pais Franses, komo varios luganan altamar. Si bo inklui e areanan ultramar e pais tin un superfisio di 674.843 km² anto un poblashon di 65,4 mion hende (januari 2010). Fransia, dor di su forma seisangular ta wordu yamá l'Hexagone, e tambe ta e pais mas grandi den e Union Oropeo. E kapital ta Paris, ku tambe ta e siudad mas grandi di e pais. For di e tratado di Verdun na 843 Fransia ta konosi su historia kontiniua i ku unidat gobernamental di kultural. Fransia ta pesei e poder oropeo mas largu te ahinda funshonando. E indentidat kultural Franses ta wordu pensa ku ta mas ku 2000 aña bieu, pasobra e influensia Romano tabata asina grandi. E grensnan ta keda for di e Pas di Nijmegen di 1678 relativamente stabil anto mayoria di nan ta kai riba grensnan natural. Awendia Fransia ta un estado Uni i un republika demokratiko semi-presidenshal. E pais ta miembro di organisashonan grandi i importante manera e UO e NU e rat di seguridat, e NAVO, e G8, e OESO anto e WTO. Fransia tabata un di e initiativonan di e Unidat Monetario di Oropa, ku den 2002 a bini ku e Euro komo moneda di Oropa. Na 1960 Fransia tabata despues di e Estadonan Uni e Union Sovietiko i e Reino Uni e di kuater pais pa tin Arma Nuklear. Fransia tambe ta un di e 10 paisnan mas desaroyá na mundu.
Kontenido
Historia[editá | edit source]
Geografia[editá | edit source]
Topografia[editá | edit source]
Klima[editá | edit source]
Naturalesa[editá | edit source]
Riunan[editá | edit source]
Siudadnan Importante[editá | edit source]
Politika[editá | edit source]
Gobierno[editá | edit source]
Partimentu di Gobernashon[editá | edit source]
Defensia[editá | edit source]
Poblashon[editá | edit source]
Lenganan[editá | edit source]
Religion[editá | edit source]
Kultura[editá | edit source]
Ekonomia[editá | edit source]


text:
KOMUNIKADO DI POLIS:
Topiko: Entradanan Hudisial i Detenshon
WILLEMSTAD, Curacao – En konekshon ku un ladronisia for di kònteiner ku a tuma lugá dia 17 i 22 di febrüari 2015 na agensianan importadó na respektivamente Sportlaan i De Savaan unda a bai ku un gran kantidat di kaha di kòfi balorá na mas ku 62 mil florin Antiyano, awe den oranan di mainta e unidat di reshèrshi di Kuerpo Polisial Kòrsou, bou di direkshon di wes komisario i dos fiskal di Ministerio Públiko, a tene entradanan hudisial na 8 toko i minimarket na Kòrsou.
Durante di e entradanan hudisial aki a detené 5 sospechoso maskulino i 2 femenino di nashonalidat Chines. Na 7 di e 8 establesimentunan a konfiská produktonan prosedente di ladronisia for di ambos agensia ariba menshoná.
Un súplika ta bai na tur doño di establesimentu ku ta den posishon di produktonan ku tin e Batch Code 3 26 0363, pa tuma kontakto ku polis na 917 òf entrega esakinan entre 8’or di mainta i 4’or di atardi na ofisina di reshèrshi na Rio Canario. Klientenan tambe ku a kumpra produktonan ku tin e batch code ariba menshoná, sea asina bon di entregá nan na warda di reshèrshi na Rio Canario.
Den kaso ku bo ta deseá di hasi esaki di un forma anónimo, yama e liña 108 i indiká na unda bo a kumpra e produkto ei i unda polis por pasa rekohé esakinan. Kuerpo Polisial ta konta riba koperashon di komunidat.


text:
August 22, 2013 / Lokal
Di akuerdo ku lider polítiko di PAIS, Alex Rosaria.... TEMA DI ISLA TA MUCHU IMPORTANTE PA BAI KONTA KABES DEN STATEN ...PAIS a skucha e diferente aktornan...
...Segun análisis Susek...
...Minister Balborda: tin strukturanan hopi robes den e pais aki...
..Parlamentario Sulvaran...
Parlamentario di Pueblo Soberano Wini Raveneau ke sa....
...Kosto pa e proyekto PARIC...
MINELBA A KAMBIA VIKTIMA SU BIDA DI UN RATU PA OTRO
DESPUES DI 1970 ULANDA A KONOSE 38 KONDENA DI BIDA LARGU
Carlos Monk :
Parlamentario di Par Zita...
© 2013-15 Extra - Notisia di Korsou


text:
August 27, 2013 / Lokal
Segun sifranan di Senso....
Ounke hopi kuidadoso
...Presidente Apri, Cornelio Bouis: Parlamento a dal un paso i awor ta na gobièrnu...
IVANOVIC NO A KEDA SATISFECHO KU TESTIMONIO DI VAN DER PLUIJM-VREDE
Kòrsou Fuerte i Outónomo ta denunsiá.... FOR DI DESPUES GOLPI DI ESTADO NA SEPTEMBER 2012 KORSOU A BRUA ..... i e bida pa e yu’i Kòrsou pober a bira imposibel
Amerigo Thode ta bisa....
EUNIR TA “CLAIM” KU ULANDES A MAL USA DI DJE
Buelo mester a sali pa Aruba i Kòrsou:
Den último 5 aña:
TRABOUNAN DI DESMANTELASHON DI E EVAPORADOR 5 NA MUNDU NOBO
© 2013-15 Extra - Notisia di Korsou


text:
April 1, 2014 / Front Page
Lokal
Minister Jardim a trese e kosnan den balansa...
...gobièrnu lo duna trahadónan Kraamkliniek un “push” promé... GOBIERNU LO BAI ATENDE POSISHON LABORAL DI TRAHADONAN KRAAMKLINIEK ... di esnan ku tabata traha ántes einan tambe...
Aruba
Ridderzaal na Den Haag a duna Prome Minister Mike Eman un ‘standing ovation’
Minister Otmar Oduber durante presentacion na inversionista y entrepreneurs na Hulanda Den 4 aña di tempo tur indicador clave di turismo a bin ta extremadamente positivo Amustraribaeimportanciaditurismoy ysuimpactoribanoseconomia
Den e Bembe
‘Wapa In’ na Hòfi Hooi tabata un éksito...
Den 48 ora...
© 2013-15 Extra - Notisia di Korsou


text:
Diseñador di Aqua di Lara ta bolbe pa e di dos edicion di ‘Aruba In Style Fashion Week
esaki ta mustra claramente su confianza den e evento internacional di estilo di bida…
ORANJESTAD(AAN): Diseñador di trahe di baño renombra ‘Aqua di Lara’ ta regresa Aruba pa e di dos edicion di Aruba In Style Fashion Week.
Ya caba algun tempo pasa el a bin bek na e beachnan di Aruba pa produccion di su ‘Lookbook’ y catalogo di 2013.
El a bishita Renaissance Island, un pida isla paraiso di 40 hectare, di bunita Aruba, pa su campaña publicitario pa su , coleccion di Primavera/Verano 2013, produci hunto cu ‘The Billionaires Media Group’.
Sacando potret di beyeza excepcional Samantha banda di e awanan color di esmeralda di Aruba, e campaña ta captura e estilo di elegancia tropical di e area hermoso aki.
Director creativo di Aqua Di Lara, Reyhan Sofraci, ta bay introduci e coleccion di Aqua Di Lara di 2013, separa den coleccionnan nobo di ‘White Label’ y ‘Black Label’.
Potretnan saca bao di e solo di un di e beachnan fabuloso di Aruba, e coleccion di White Label ta hibabo cu un cascada di colornan y bunita prints.
E coleccion Black Label saca banda di e piscinanan elegante di renaissance Resort, ta componi di cueronan exotico y mosaico di tononan profundo di colornan reflectivo.
“Esaki ta un di e lugarnan mas bunita na mundo, y nos ta hopi excita di ta sacando potret pa nos mas reciente campaña aki”, segun Sofraci.
“Aruba ta hopi bunita y mi no por warda pa bin bek pa relaha den e bunita awanan di Aruba”.
Aqua Di Lara su coleccion mas reciente a wordo mira riba artistanan musical, celebridadnan y ‘trendsetters’, incluyendo Keri Hilson, Ivanka Trump y Tyra Banks.
Sacando inspiracion di e tantisimo milagronan di mundo, Aqua Di Lara a aparece den publicacionnan hopi conoci y a haya un interes internacional fuerte.
E coleccion nobo di Aqua Di Lara di 2013 ta bay wordo ofreci na Canada, Caribe, Merca y Europa, como tambe atravez di varios bendedor online mundialmente.
Aqua Di Lara lo presenta un coleccion luhoso di ‘silk kaftans’ y trahenan di baño spectacular riba 4 di November riba Renaissance Island.
Aruba in Style 2012 lo añadi mucho mas entretenimento na su schedule di moda, door di invita DJ-nan renombra na e elenco impresionante di diseñadornan di moda, celebridadnan hopi conoci y prensa internacional tambe renombra.
E evento di lifestyle aki ta inclui shownan exitante di pasarela y moda, musica y entretenimento fabuloso.
Un tremendo oportunidad pa e companianan local y comunidad pa forma parti di un evento asina di taya mundial.


text:
Prince Royce a keda encanta cu Aruba
ORANJESTAD (AAN): Diasabra mainta a yega Aruba e cantante Prince Royce cu tabata tin un concierto e mesun anochi den Mansur Sportspark. Den e sala di VIP, el a wordo ricibi pa Minister Otmar Oduber y e team di Loco Lobo Productions. Den un ambiente a gradable minister Otmar Oduber a hasi entrega di un
T-shirt y un pechi cu e logo oficial di Aruba, na unda cu Prince Royce a keda hopi contento cu e regalo.
Despues a duna e oportunidad na unda prensa por a hasi diferente pregunta entre otro, prince Royce a bisa cu ta un honor pa e porta parti di e movimento di bachata ya cu e semper cu e tabata bay Republica Dominicana e tabata gusta tende e musica tropical y pe ta un gran honor di por representa su pais y tur e latinonan tambe.
El a expresa di ta hopi contento di por ta na Aruba ya cu esaki tabata su prome biaha. Prince Royce un hoben hopi amable a saca potret cu tur hende cu tabata presente e mainta aki. Anochi na e concierto el a remarca cu apenas e tabata tin un paar di ora na Aruba, pero el a keda sumamente encanta cu e isla y cu pronto e ta desea di bin Aruba pa vacantie.
Y e publico presente mes a keda sumamente encanta cu e tremendo presentacion di e magno cantante aki cu a gara tur hende den su concierto cu su tremendo musica.


text:
August 21, 2014 / Lokal
A SAKA OUTO DI SOSPECHOSO ASESINATO FO’I FONDO DI LAMAN
...Arthur Con: a dura 23 aña...
Minister Balborda: Hende ku bon kas tin mihó bida
Segun Alex Rosaria, demokrasia a modernisá... NIUN HENDE NO POR BISA KU NAN TA TODOPODEROSO! ... “checks and balances” mester ta aplikabel tur kaminda...
Parlamentario Cleopa ku pregunta na minister van der Horst
FAS no a tende nada mas di hues Huub Willems
Bida di un hende por kambia den un fregá di wowo:
Mester kaba di tende testigu i realisá rekonstrukshon:
Defensor di pueblo ta informá di keho...
Humphrey Davelaar: Ostpùnt tambe ta bin kas pagabel
© 2013-15 Extra - Notisia di Korsou


text:
September 20, 2013 / Lokal
MINISTER PALM SO TA BIAHA PA HAPON
Fundashon pa Konsumidó a konstatá...
...kunukeronan man na kabes...
...Parlamentario Monique Koeyers-Felida tabata hopi kritiko...
Komparashon di preis hasi pa Fundashon pa Konsumidó....
Den su ousensia: MINISTERIO PUBLIKO KE MIRA PAULINA 14 AÑA TRAS DI TRALI Pa asesinato di Gecho riba Rooseveltweg
Pa señora ku a destruí winshil di outo di kontratista: KASTIGU DI PRIZON KONDISHONAL TA BIRA BUT KONDISHONAL Miéntras gastu di winshil mester keda pagá
POSITIVISMO BIRGEN DE ROSARIO DESPUES REUNION KU SOAW
© 2013-15 Extra - Notisia di Korsou


text:
Cumpleaños Dialuna 29 April 2013
Awe 29 April….Nos ta kanta Happy B-Day pe Best Boyfriend y e best friend ever…
Esta pa Dermyd Arends aka “Guyito”.
Pabiennnnn y makuto di sunchi y brasa ta bin di partiiii suuu Mammmehhh ku stim’e un mundu… y su family…y sin lubida suuu Friends Marvin y Nikitaaaaa…
Babe,nos ta spera bo enjoy bo day 2 the max!!One love..
Diasabra a cumpli anja alex kock,
felicitacion ta bini di su casa ,2 jiunan ,
y su nieta ,demas familia, y tur e personeel
di Lite life medicab, Hopi pabien
y Dios bendiciona Alex cu hopi mas anja yen di bendicion y salud!
Ehh ehhh ata koshhh kiii :p
Porfin dia 27 a jega pa e MiniVisor di BSL Haci anja,Ohmbooo porfin por come Bolo :p hahaha
Bo ta haña Macutu nan yen di sunchi y brasa pa bo,di parti bo colega nan,bms di cua :p …
Especialmente,Di Bo One&Only Love MG…Sin laga Afo,Bo mom&dad & Ofcourse Bo Lil Sis Kay&Angelo,Jojo,Ems,Sabrine…Enjoy Itt Babe!!
13.
Dia 27di aprill a nace un pochi bunita ….hopi stima door di su famia yama elizabeth martis….tanchii ta deseabo asina hpp anja mas di bidaa ku dios drama su bendishon riba bo yenabo ku riquesa,sabiduria y hp salud amor y tur loke e tin warda pabo….tanchi su baby ta birando grandi bo ta sinjando kiko ta bn y malo hopi bendishon mami love u alott
14.
Diasabra cu a pasa, un homberr cu no ta kere su mes un edad ta hasi anjaa xD CONOCI mas tanto como PICASSO , e nomber ta bisa tur cos xD e ta un house painter y ta hasii 21 anja xD ahha a( cuanto e lo wish ) HAPPY BIRTHDAY to youu <3#!! wish you all the best in this dayy , spera bo no hanja stress awe y have funn unn brasa hopi grandi di full bo famia un nos ta gradici dios bendicionabo un y tur dia, pabo sigi zorg y cuida nos mane loko xD !! HAPPY BIRTHDAYY <###!!!!!! SE TE QUIEREE !!
15.
Hiep hiep hoera! Een GELUKKINGE VERJAARDAG ann Sigfried Fraser god zegene en behoede u, we houden van Yessica en Rodney.


text:
November 6, 2012 / Lokal
Gerrit Schotte den deklarashon na EXTRA....
Charles Cooper lider di Man ta aklará...
Bosero Remie di Konsulado Merka na Kòrsou:
Bankero García ta teme ku formashon no ta fásil MIEDU KU NO POR SINKRONISA GOBIERNU NOBO Pronóstiko di gobièrnu ku 4 partido polítiko
Bankero García prekupá ku no ta yudando nivel mas abou
SIMAN PASA A ARESTA E NARKOTRAFIKANTE GWENETTE MARTHA DI NOBO
GODETT TA SPERA KU LO PASA LEI RIBA FINANSIAMENTU DI KAMPAÑA
Segun George Hernandez, lider polítiko.... DP A KABA DI EVALUA KIKO A BAI ROBES DEN KAMPAÑA ...Lo aserká PLKP pa diskutí un ke otro...
...10 persona ku chèns di gana un kama na balor di 5,000 florin...
...Awa tabata spùit manera fòntein for di e brantspùit...
APERTURA DI “SIMAN DI LESA BUKI” KU E TEMA: HALLO MUNDU!!
© 2013-15 Extra - Notisia di Korsou


text:
Diaranson awor por cuminsa paga impuesto di vehiculo di motor di 2011
Entrante 3 di januari por busca e plachinan di number
ORANJESTAD (AAN): Servicio di Impuesto ta participa cu diaranson awor, dia 1 di december, clientenan por cuminsa haci pago delanta di impuesto di vehiculo di motor (motorrijtuigenbelasting) di aña 2011. E clientenan por haci pago tanto na Servicio di Impuesto mes of via banco. E clientenan cu ta desea di paga via banco mester tene cuenta cu e condicionan prome cu haci pago. Pa motibo di welga na e pais di e provedor (di exterior) di plachinan di number, Servicio di Impuesto lo ricibi e plachinan di number mas laat cu costumber. Pesey lamentablemente clientenan por busca su plachinan di number entrante 3 di januari 2011.
Pa loke ta trata e plachinan di number ta necesario pa presenta e prueba di pago y e prueba di seguro valido na momento di busca e plachinan.
Pa aña 2011 e color di e plachinan di number ta fondo cora cu letter y/of cifra blanco.
Pago na Servicio di Impuesto: E cliente cu ta desea di paga na Servicio di Impuesto por haci esaki sea na oficina principal na Camacuri of na un di e oficinanan di gobierno na San Nicolas, Santa Cruz, Savaneta of Paradera.
Horario di caha: Na Camacuri di dialuna pa diabierna: mainta di 7:45 pa 11:45 y atardi di 1:15 pa 3:30. Na Oficina di gobierno San Nicolaas, Santa Cruz, Savaneta of Paradera di dialuna pa diabierna: mainta di 8:30 pa 11:45 y atardi di 12:15 pa 2:45.
Con por haci pago? E cliente por paga sea cu placa cash, “debit card” (maestro), bankcheque of kassiercheque. Tene cuenta cu pa impuesto di vehiculo di motor no ta posibel pa paga cu cheque personal.
Rekisitonan ora di haci pago: Pa haci e servicio mas eficiente y lihe Servicio di Impuesto ta pidi su clientenan pa no lubida di trece: (1). Prueba di registro di e vehiculo di Servicio di Impuesto. (2) Recibonan di pago di aña 2010. (3) Permiso valido pa plachi B, TX, V, O y T.
E clientenan cu ainda debe impuesto di aña 2010 lo mester caba di paga esaki prome cu paga e impuesto di aña 2011. Pa plachi di number cu ta exigi un permiso (vergunning) manera bus, taxi, v-auto, plachi “O” y “T”, e cliente/portador di e permiso por haci pago unicamente na e oficinanan di Servicio di Impuesto.
Esaki ta pa motibo cu mester controla si e permiso ta valido na momento di haci pago. Si e permiso no ta valido e cliente no por paga e impuesto. Den un caso asina e cliente mester regla su permiso na DOPV prome.
Prueba di seguro valido: Tur cliente mester tene na cuenta cu su vehiculo mester ta sigura sino e no por ricibi su plachinan di number. E seguro mester ta valido entrante 4 di januari 2011. Esaki ta nifica cu si e seguro ta caduca prome cu e fecha aki, e cliente no lo ricibi su plachinan.
Pago via banco: E clientenan por haci pago via banco tambe. Den e caso aki e siguiente condicionnan ta aplicabel. 1. E cliente ta paga unicamente e impuesto di aña 2011. No ta permiti pa paga e impuesto di dos of mas aña fiscal den un solo transaccion.
2. E cliente mester paga e impuesto y gastonan di plachi di full e aña 2011. No por haci pago pa solamente un of mas kwartaal di aña 2011.
3. E cliente mester tin e impuesto di aña 2010 completamente paga. Si ainda e cliente no a caba di paga e impuesto di aña 2010, e ora e mester acudi na Servicio di Impuesto pa haci pago.
4. Pa plachi cu ta exigi un permiso (B-TX-T-O-V) no ta posibel pa haci pago via banco.
5. No ta permiti pa paga e impuesto di dos of mas number den un solo transaccion.
6. Pa esnan cu ta paga via internet, mester tene cuenta cu e opcion di pago via “bill payment” no ta posibel.
Busca plachi di number: Entrante 3 di januari 2011 clientenan por busca su plachinan di number na e local den e edificio schuin dilanti di e oficina principal na Camacuri. No mester lubida di trece e recibo di pago of printout di pago di internet y e prueba original di seguro valido (polisa) na momento di busca e plachinan. Si bin cu un copia mes esaki mester tin un stempel original di e compania di seguro of broker.
Servicio extra pa pago colectivo: Servicio di Impuesto tin un servicio extra pa e empresanan of grupo di persona/colega etc. cu kier paga mas cu 10 plachi di number. E grupo ta colecta e placa hunto cu tur e documentonan necesario (mira e parti di e rekisitonan menciona ariba) y ta apunta un persona kende lo percura pa haci e tramitenan. E persona encarga aki mester acudi na oficina principal na Camacuri y ta acudi na e bali di recepcion dilanti unda e lo haya e guia necesario.
Asina cu caba di registra e pagonan, Servicio di Impuesto lo tuma contacto telefonico cu e persona encarga pa busca e documentonan back.


text:
Dios
Dios ta e nomber duná na un ser singular di un religion theistiko anto deistiko (anto otro systemanan di kerementu) ku ta e uniko ser, den monotheismo, of un ser den varios otro dios den polytheismo.
Dois mayoria biaha ta trahá pa ta e kreador sobrenatural anto wàkdo di e universo. Theologionan ta askribí un variedat di atributonan na e varios deferente konsepshonan di Dios. E sunan mas komun ta omisensia (konosementu infenito), omnipotensia (poder infenito), omnipresensia (presente tur kaminda), omnibenevolensia (bondat perfekto) simplisidat divino, anto eksistensia eterno i nesisario.


text:
December 17, 2013 / Lokal
Komunidat kompletu invitá na ‘Ground Breaking Ceremony’...
BTG den karta pa gobièrnu....
Segun Humphrey Davelaar, pueblo no ta apresiá loke ta sosodiendo...
Di akuerdo ku Hensley Koeiman....
Kenneth Gijsbertha...
Segun parlamentario Zita Jesus-Leito (PAR)....
...Minister Balborda ku doló di kabes pa kontrolá konstrukshon ilegal...
GLENN SULVARAN A DISIDI DI BAI KORTE KU MATUTINO
Pendiente pa anunsiá e 6 finalistanan pa búskeda di Nafl. 20,000:
MCDONALD’S TA OFRESE E KOLEKSHON DI GLASNAN DI COCA COLA
© 2013-15 Extra - Notisia di Korsou


text:
Akademia di Atenas
E Akademia di Atenas, òf Akademia Platónico, tabata un skol di filosofía fundá dor di Platón serka di aña 388 prome ku Kristu. E nomber di skol ta bini for di e sitio kaminda e skol a wòrdu fundá. Originalmente e sitio aki tabata yama Hekademia i despues den siglo 6 prome ku Kristu a bira Akademia. Aristóteles, un studiante di Platón, a studia na skol durante di 20 aña, i despues a funda su propio skol, e Lyceo (griego antiguo, Aύkeιov, "Lykeion"). E Akademia a wordu sera na aña 83 prome ku Kristu, ora e romanonan a konkista Atenas i despues di e morto di Philo di Larissa, kende tabata kabes di e skol na e tempu ey. Na aña 410 despues di Kristu, e skol a wòrdu funda di nobo dor di Neoplatonistanan, pero na aña 529 e Akademia di Atenas a wòrdu sera pa un di dos i delaster bia dor di Justiniano I.


text:
Digicel a reafirma nan compromiso cu e organisacion E FIN DI SIMAN AKI TIN “NATIONAL GAMES” DI SPECIAL OLYMPICS ARUBA
Digicel a reafirma nan compromiso cu e organisacion
E FIN DI SIMAN AKI TIN “NATIONAL GAMES” DI SPECIAL OLYMPICS ARUBA
Atletanan special lo demostra na comunidad dicon nan ta “Extraordinario”
ORANJESTAD, Aruba – 5 di september 2012: Digicel hunto cu Special Olympics Aruba a anuncia e tradicional ‘National Games’ y tambe presenta e logo nobo, cu ta caracterisa nan compromiso cu pueblo como tambe e innovacion den mundo di comunicacion. Un compromiso cu ta bay mas leu, cu djis ta un compania di comunicacion mobil, ya cu nan slogan ‘Ta Extraordinario’ ta representa un y tur den nan bida diario, haciendo e cosnan extraordinario.
‘National Games 2012’ ta priminti di bira un evento deportivo hopi fascinante y interesante, demostrando e gran talento y habilidad deportivo cu nos atletanan special tin. Digicel semper ta atento cu e desaroyo y di nos atletanan special y ta aplaudi y balora enormemente nan gran dedicacion y disciplina cu nan tin pa nan trainingnan.
Durante henter e fin di siman aki, lo tin diferente actividad deportivo y Digicel kier invita pueblo henter pa bin disfruta y alabes apoya nos atletanan special. Digicel a bolbe reconfirma nan areglo di patrocina Special Olympics, demostrando nan sosten total na e atletanan aki, cu sigur ta un bibo ehempel di e slogan ‘Ta Extraordinario’. Loke ta haci e actividad deportivo aki extraordinario, ta cu e staf di Digicel tambe lo t’ey presente como boluntario na tur e actividadnan deportivo. Un gesto di e empleadonan di Digicel, cu ta hacie cu hopi amor y pasion, dunando sosten completo na nan slogan nobo’ Ta Extraordinario’.
‘Aruba National Games 2012’ ta inicia diabierna 7 di september, brindando un y tur un tremendo apertura na Stadion Guillermo Trinidad na Dakota, for di 5:30 te 7:30pm y despues lo sigui di biaha cu e competencia den atletismo, cu ta programa pa termina 9’or di anochi.
Diasabra 8 di september lo tin 2 actividad deportivo, cu sigur ta priminti di bira un evento cu hopi animacion y euforia. Pa 10or di mainta te cu 12or di merdia, lo tin e deporte di Badminton na Centro Deportivo Playa, band’i Colegio Arubano y mas den e oranan di merdia, pues di 2or pa 6or, lo tin e deporte di futbol, na veld Britania na Piedra Plat.
Diadomingo 9 di september e agenda di actividad ta yen. Ya pa 9’or di mainta te cu 1or di merdia lo tin e weganan di Bolas na veld band’i gymzaal SVGA, unda cu e atletanan lo demostra nan gran talento den bolas. Despues for di 1’or te cu 3or di merdia lo tin varios evento y wega recreativo, hunto cu e bus di Salud na SVGA (Piedra Plat 97A), brindando asina un y tur presente un oportunidad pa controla nan salud y alabes cera conoci cu un proyecto di salud unico. E clausura lo tuma luga na Centro Man Na Obra for di 3or te cu 6or di atardi, unda lo cera conoci cu tur e ganadonan di e diferente deportenan.
Digicel y Special Olympics Aruba ta invita un y tur pa disfruta di un fin di siman deportivo y tambe apoya tur e atletanan den nan deporte, ya cu por spera diferente bataya fuerte p’e prome luganan y tur e atletanan ta hopi bon prepara y asina forma parti tambe di e grupo di “Ta Extraordinario”.


text:
Papiamento (desambiguashon)
“Papiamento” ta ambiguo. E palabra ta nomber di idioma pero tambe nomber di un dialecto di e idioma ey. Por fabor selecta un articulo.
- Papiamento na Aruba : tocante e idioma di Aruba
- Ortografia di Papiamento : e regla y skirbimento di e idioma na Aruba
- Gramatica di Papiamento : e gramatica oficial na Aruba.
- Ortografia di papiamentu : tokante skirbimento di e idioma na Antia Hulandes.
- Papiamentu : artikulo general tocante e idioma (tur dialecto)
- Papiamento (linguistica): splicacion general di e origen di e lenga.


text:
February 25, 2013 / Lokal
ATRAKADO KU KUCHU NA DAMA SU GARGANTA MIENTRAS SKS KU PISTOL DI MEK RIBA DJE
...CBV: Aktornan kasi ke obligá Whiteman keda i kaba su trabou...
“Un klabu ta saka otro klabu”
..2 otro vehíkulo tabata kla pa bai kuné...
No mester ekskluí ku e presidente a bolbe Venezuela pa despedí
...na final dje enkuentro djasabra den WTC...
...Dr. Abbad: Tur gremio a konkluí ku fragmentashon t’e problema mayó...
...den ménos ku un siman...
Aeroclub Escuela Caribe ta indiká ku…..
...E bògt aki ta keda unu peligroso...
...Aparentemente muchanan sin nada di hasi a sende nan...
Segun sosiólogo Pierre ounke no tabatin huramentashon
© 2013-15 Extra - Notisia di Korsou


text:
10 personanan a haya condecoracion ayera
ORANJESTAD(AAN)– Diez persona, 3 como Ridder in de orde van Oranje Nassau, y 7 como Ridder in de orde van Oranje Nassau, a keda condecora ayera. Nan ta lo siguiente:
E.F. (Eric) Tchong: (Ridder in de Orde van Oranje Nassau)
Eric su bida ta yena cu un pasion grandi pa musica. E tin un gran cantidad di composicion y areglo musical riba su number. Durante hopi aña el a haci trabou boluntario y cu hopi dedicacion el a sirbi e comunidad Arubano.
Pa mas cu cuarenta aña e ta toca orgel den diferente misa, e tabata un di e promenan cu a compone henter un misa na Papiamento. Tambe el a contribui masha hopi mes cu realisacion di e “Misal di Pueblo”, e buki di misa pa Iglesia Catolico cu ta wordo uza den tur misa na Aruba, Bonaire y Corsou.
Eric ta yuda pa mantene e cultura Arubano door di documenta cancionnan na Papiamento, specialmente di Aruba. Ya caba el a saca cuatro cancionero cu ta wordo uza tambe na scolnan di musica na Aruba. Pa su conocemento di musica y canto hopi biaha e ta wordo invita pa forma parti di un hurado.
E.J. Ellis (Eduardo): (Ridder in de Orde van Oranje Nassau)
Señor Ellis tin un trayectorio largo den hotel y restaurant na Aruba. Durante su carera di mas cu 45 aña e tabata propietario di diferente restaurant. Tur e restaurantnan a duna un contribucion grandi na e calidad di “Producto Aruba” y consecuentemente na e crecemento economico di Aruba. Señor Ellis durante hopi aña a contribui na mehoracion di e servicio den restaurantnan Arubano door di duna curso y training na personal cu ta atende clientenan (waiter y bartender). E ta fundado di “Aruba Restaurant Association” (actualmente Aruba Gastronomic Association) y co-fundado di Kiwanis Palm Beach.
S.Q.N. Offringa (Saraquita) (Ridder in de Orde van Oranje Nassau)
Apesar di su edad hoben, Saraquita tin un carera impresionante den e deporte di windsurfing, manera un gran cantidad di titulo mundial. Di e forma aki e ta un embahadora di Aruba den exterior y un ehempel pa e hubentud. Pa motibo cu e ta biba actualmente na Hulanda, Gobernador di Aruba lo entrega e condecoracion dia 1 di mei 2013 na Arubahuis na Den Haag.
E siguiente personanan ta haya e condecoracion di Lid in de Orde van Oranje Nassau.
L.L.F. Bergen ta un persona importante pa tur esnan cu ta rond di dje. Semper e ta cla pa yuda y na dos ocasion el a salba bida di un hende. E ta conoci pa su dicho “Mi ta yuda”.
Apesar cu señor Bergen no ta ocupa ningun funcion specifico den un organisacion social, cultural of deportivo, toch pa mas cu 50 aña el a sostene diferente actividad desinteresadamente y yuda den haci otronan feliz.
Señora C.Y. Hope ta un boluntario na FAVI pa mas cu 25 aña. Fuera di esaki pa un temporada largo el a yuda cuida hopi hende sin ningun interes. E ta semper cla pa yuda esnan rond di dje.
Señora N.J. de Palm ta pa mas cu cuarenta aña activo den Arubaanse Jongens en Meisjes Gilde (A.J.M.G.). Tambe e ta haci diferente trabou boluntario pa Stiching Parochieraad Santa Cruz y ta trahando como 15 aña na Centro Traimerdia. Fuera di su trabounan formal, señora de Palm ta para cla pa yuda esnan den necesidad specialmente nos hobennan.
H.J.G. Pereira (Harold) ta masha activo den mundo di teatro. Desde 1999 e ta vice-presidente di Fundacion Arubano di Arte (Fundarte). Aki e ta envolvi den tur proyecto y actividad di e fundacion. Tambe e ta tecnico y miembro activo di grupo teatral Mascaruba. Fuera di e funcionnan formal menciona anteriormente, Harold ta duna a base boluntario su colaboracion na diferente organisacion riba tereno cultural, social y deportivo.
Señora J.C. Rodriguez pa hopi aña ta un boluntario importante den varios organisacion manera United Forces Foundation (ayudo na mucha y famia), San Nicolas Business Association, Stichting Arubaans Carnaval, Emergency Medical Services y Oficina pa
Slachtofferhulp. Señora Rodriguez ta hopi activo den e bario di San Nicolas unda e ta yuda hopi hende y asina contribui na un desaroyo positivo di su bario.
F. Velasquez (Frank) Pa hopi aña e ta pone su conocemento y servicio como masahista y fisioterapista na disposicion di diferente organisacion riba un base boluntario: organisacionnan deportivo, Organisacion Parkinson Aruba, Aruba Volleyball Association etc. E tabata “chef de mission” di diferente delegacion deportivo cu a representa Aruba den exterior. E ta un persona masha conoci den henter mundo di deporte Arubano.
Senora R. de L. Winklaar pa mas cu 45 ana ta activo como boluntario den e deporte di softball y baseball. E ta wordo mira como un pionero como miembro di directiva y lider di competencia di Aruba Center Leaugue. Na hopi ocasion el a fungi tambe como lider di delegacion pa weganan pafo di Aruba. Su dedicacion sin ningun interes personal ta haci cu hopi hende a bin ta gusta e deportenan aki, specialmente softball.


text:
Pokémon: Pikachu, Kore Nan no Kagi? » Capítulo 1
AnimeyTv Disfruta viendo Pokémon: Pikachu, Kore Nan no Kagi? episodio 1 sub español online o los podras descargar totalmente gratis y sin ninguna restriccion de tiempo, Pokémon: Pikachu, Kore Nan no Kagi? 1 subtitulado, Pokémon: Pikachu, Kore Nan no Kagi? 1 latino, Pokémon: Pikachu, Kore Nan no Kagi? 1 español, Pokémon: Pikachu, Kore Nan no Kagi? 1 castellano, Pokémon: Pikachu, Kore Nan no Kagi? 1 enlinea, Pokémon: Pikachu, Kore Nan no Kagi? 1 descarga, Pokémon: Pikachu, Kore Nan no Kagi? 1x1, Pokémon: Pikachu, Kore Nan no Kagi? capitulo 1.


text:
Oportunidad pa un Miho Entrada pa Empleado den Turismo
Minister President Mike Eman
Resultado di Inversion den Producto Aruba:
ORANJESTAD(AAN): Prome Minister Mike Eman a splica kico ta encera inversion den producto Aruba y pakico a haci esaki. “Nos ta wak e desaroyo di Aruba pa futuro. Loke nos kier ta un corelacion entre e calidad cu nos por ofrece esnan cu ta bishita nos y e calidad cu nos por ofrece esnan cu ta biba na Aruba mes.
Un corelacion cu ta cana mas paralelo den desaroyo di nos pais.” Eman a bisa cu su gobierno kier a kibra cu e discrepancia cu tin caminda cu tin hotelnan di 5 strea y di otro banda tin bario y scolnan den deterioro. Esaki ta diferencia entre locual bo ta mira den e aspecto comercial, e aspecto turistico y locual ta e aspecto di e bida diario na Aruba. A inverti den producto Aruba y e resultado ta bisto.
Eman, “mi ta contento cu e pensamento aki ta wordo traduci door di ATA den un forma hopi reconocibel tanto pa nos propio comunidad como pa esnan cu ta bishita nos. Sigur ora nan bisa ‘un pais dushi pa biba ta un pais dushi pa bishita’. Un di e metanan hopi importante cu nos a pone nos dilanti ta pa prome cu nos pensa riba esnan cu ta bishita nos, ban pensa riba nos mes. Con satisfecho nos mes ta cu nos barionan, nos scolnan, nos veldnan di deporte y areanan publico entre otro.” Gabinete Mike Eman I y II a traha riba e mehoracionnan necesario y a inverti asina den producto Aruba. E vision aki a traduci su mes den un producto mucho mas atractivo pa esnan cu ta bishita e isla aki.
“Si tin algo cu e turistanan cu ta bishita Aruba semper ta bisa ta cu ora nan bay bishita otro islanan nan ta biba tras di un muraya cera. Nan ta bay e hotel na unda berdaderamente tin un gran servicio, hopi bes all-inclusive, pero nan no ta sali for di e murayanan pasobra e calidad di bida di e ciudadanonan ta casi afecta nan sentido di placer door cu nan ta mira hopi desigualdad. Loke cu ta dunando Aruba un miho aspecto ta cu e turista por sali di e hotel, haci un recorido riba nos pais, pasobra e discrepancia ta hopi menos. Aruba ta resalta compara cu otro islanan. E turista asina ta dispuesto pa paga mas pa e acomodacion cu e ta haya”. Segun Eman e ora por logra realisa e vision di gobierno di no simplemente crece den volumen, pero crece den calidad. Ora cu door di un miho producto e isla ta crece den calidad bo ta haci e pueblo mas contento y esaki ta keda refleha den e forma cu e ta produci. “E combinacion aki, un pueblo mas contento y mas satisfecho cu e resultadonan di nan esfuerso hunto cu un ambiente fisico di un miho nivel, ta haci cu nos por pidi e turista cu ta bishita nos pa paga mas pa e acomodacion cu e ta haya. Esaki naturalmente mester wordo traduci atrobe den e ‘RevPar’ (Revenue Per Available Room) cu mester crece. No crece pa simplemente e accionistanan di e hotelnan por haya mas rendimento – cu si nan inverti nan merece esaki – pero tambe pa e rendimento aki por wordo traduci den un compensacion mas halto di esnan cu ta traha den e industria hotelero.”
Asina e vision di un Aruba di calidad ta resulta den un Aruba mas fuerte, un Aruba caminda e ciudadanonan por comparti e bolo cu hunto a haci’e mas grandi pasobra a haci e isla uno di calidad halto.


text:
Hopi doño di trabao no ta cumpli cu pago di 100 porciento di salario relaciona cu AO
Specialmente den sectornan no sindicaliza:
ORANJESTAD (AAN) – Ir. Edwin Jacobs, den entrevista cu Matutino DIARIO, a haci enfasis riba e importancia cu e fondo di malesa tin pa e trahadornan na Aruba, pero apesar cu tin e leynan laboral, no tur dunador di trabao den sector priva ta cumpli cu e ley civil.
Esaki den sentido cu e ley ta stipula cu e doño di trabao mester paga 100 porciento di salario durante cierto periodo cu e trahador ta AO, pero pa experiencia y e cantidad di biahanan cu SVb ta intermedia entre e doño di trabao y e trahador, ta mustra cu no ta den tur sector e doño di trabao ta cumpli cu loke e codigo civil ta prescribi.
“E sectornan unda cu tin menos presencia di sindicato por mira cu ta esnan unda e situacion menciona mas ta pasa, pues cu e doñonan di trabao no ta respeta e ley civil.
E trahador pa miedo di perde e fuente di entrada ey ta acepta e 80 porciento di SVb y kizas cu tres dia no ta wordo paga. Pesey nos mester actua cu hopi prudencia ora di papia di reforma e leynan di seguro di malesa pa nos evita di expone mas trahador na kita nan proteccion cu tin aworaki y tog garantiza e 80 porciento di entrada den caso di AO”, Ir. Jacobs a acentua.
El a reitera cu e tendencia aki ta regarda e mercado laboral di sector priva. Pa sector publico e datonan ta otro.


text:
Benny Nisbet a manda pabien na tur partido
ORANJESTAD (AAN): Lider Benny Nisbet, a mustra cu PPA a tuma nota di e resultado di diabierna anochi unda pueblo di Aruba a papia un idioma cla y a duna partido AVP un prolongacion di su mandato pa goberna Aruba pa e proximo cuatro aña cu un sosten di 13 asiento.
PPA kier a manda palabra di pabien na partido AVP y desea nan exito den e periodo sumamente dificil nan dilanti.
Na mes momento PPA kier a felicita AVP, MEP y Democracia Real cu nan continuacion di representacion di pueblo den parlamento di Aruba e viaha aki AVP cu 13 asiento, MEP cu un menos esta 7 asiento y Democracia Real a mantene su asiento.
Na e demas partido PPA kier a felicita nan cu nan participacion na nos Democracia Arubano.
Na e candidatonan cu a worde elegi como miembro di parlamento un pabien y hopi exito den representacion y defensa di interes di pueblo.
Un gradicimento sincero ta bay na e 506 voto cu PPA a ricibi di nos Pueblo. Un danki profundo y sincero. Benny a splica cu ta nan intencion di continua cu un oposicion di pafor di Parlamento y expresa nos preocupacionan.


text:
400 paki di droga saca di lama y e avion ta di Matricula Mericano
ORANJESTAD(AAN)– Den un conferencia diabierna atardi na Centro di Husticia, Polis y Fiscal Mayor di Ministerio Publico ta confirma 400 paki di droga saca for di lama.
E pakinan aki ta pakinan chikito procedente di bultonan cu a habri for di otro despues di e explosion y impacto di e avion den lama.
Segun a wordo informa , e avion tabata di registracion Mericano.
Den e avioneta no a haya curpa pero si resto di hende cu no ta confirma cuanto hende tabata tin den dje.
Loke a wordo haya na restonan humano no ta duna indicacion di e cantidad di pasahero.
Cocaina ta gran parti di e lote confisca y ta sigui cu investigacion.
A base di DNA lo por saca afo si e restonan humano ta di mesun curpa of ta di diferente curpa y tambe mas of menos por saca afo cuanto hende tabata tin abordo.
Segun fiscal mayor, lo bai tin mas conferencia di prensa .
Tambe riba otro nivel lo tin algun cos mas pa wordo aclarea y cu tempo lo informa e comunidad.


text:
Batayon di Censo a subi caya y eleccion di Miss
Nan a cuminza bishita cas ayera. Censo 2010 ta moviendo. Tanto dia pasa tabata tin comentario riba e preguntanan cu ta ser haci y cu lo ta mas pregunta cu 10 aña pasa y awor el a wordo desmenti indicando cu ta menos pregunta of ta e mes cantidad. Mi no ta corda pasobra mi nunca a conta nan. A wordo bisa cu nan ta preguntanan cu ta bay hopi den bida di esun cu ta wordo entrevista, y preguntanan facil: “bo sa coba den nanishi den hende y bo sa scupi riba caya?”
Tin preguntanan cu ta midi bo balor manera: “bo ta dispuesto di reduci espectativa di bo bida cu 20 aña djis pa bira cacho di bo artista stima?”
Mi a cambia e pregunta un poco so, pero mi no a cambia e otronan y mi lo djis contesta nan.
“Si bo a wordo invita pa come na cas di un conocir y bo a haya un cacalaca den bo salada di batata cu berdura, kico lo bo haci?”
Mi contesta lo ta facil y directo. Mi lo haci e cos mas etico y di bon manera . Si ningun hende ta mira lo mi tira e cacalaca den tayo di mi amigo. Asina mi no ta pone cara di mi amigo na verguenza y lo mi ta haciendo locual religion a siña nos pa haci; comparti !
E siguiente pregunta: “si bo sa cu den un aña lo bo muri diripiente, kico bo lo kier cambia di e manera cu bo ta biba awor?”
Mi lo stop di haci ehercicio, come mas junk food, huma 6 paki di cigaria pa dia y hasta ta dispuesto di corta orea di mi señora sabiendo cu mi no muri te aki un aña.
“Cual ta e meta mas importante cu bo tin den bo bida: cumplimento, seguridad, stimacion, poder, diverticion, conocemento of otro cos ?”.
Mi tabata y tin ainda hopi meta den mi bida, pero actualmente mi tin un yiu homber y un nieta y ta spera di por haya tranquilidad y paz.
Ata e siguiente pregunta ta bin mes ora: “ Si bo mester pasa e siguiente dos aña cu un persona den un shelter na Noordpool , cu kende lo bo kier pasa e dos añanan ey ?”
Naturalmente mi lo escoge e muher di mas bunita na mundo. Mi lo a scoge mi señora pero mi no kier ta egoista: kende lo wak e ora ey pa mi yiu y nieta ?
“Si bo ta di muri awe nochi sin oportunidad pa comunica cu un hende, kico lo duel bo mas tanto di no a bisa hende?”
Loke lo duel mi mas tanto ta cu mi no a bisa mi señora, yiu y nieta cu sinceramente mi ta stima y aprecia mi auto masha hopi y pa nan no mishi cune.
“Pa 50 mil florin bo lo ta dispuesto pa pasa 3 luna largo sin baña, skeiro diente of usa deodorante”? Mi lo ta dispuesto sigur pero…. cuanto gobierno ta dispuesto di paga mi bisiñanan ?
“Bo ta dispuesto di entrega relacion sexual pa un aña si bo tabata sa cu e lo dunabo mas sentimento di paz compara cu kico bo tin awor?”
Esey sigur cu no, pero mi lo ta dispuesto si di entrega sentimento di paz pa un aña.
“Bo cas cu tur cos cu bo ta posee ta pega candela. Despues di a scapa bo sernan keri, bo tin tempo pa drenta cas un biaha mas pa scapa algo di importancia pa bo. Kico esey lo ta?”
Esey ta facil: mi paspoort. Si tin algo peor cu mira mi cas na candela, esey ta e perdemento di tempo na Bevolking pa bini cla pa haya mio paspoort. Mi ta corda un amigo di mi cu a drenta censo cu cabez yen di cabey y sali cu un pleki pelon. Mi a sinti duele di dje.
“Si bo por usa un popchi di voodoo pa haci daño na un hende, lo bo haci esey ?”
Mi no sa kende en particular lo mi kier haci daño cu un popchi di voodoo, pero definitivamente mi lo bay Bevolking cu e popchi ey otro biaha.
Mi ta spera cu e dianan aki mi no haya bishita cu e mes preguntanan aki. Ta bira tempo pa busca otro pregunta pasobra mi ta fada di contesta e mes preguntanan cada 10 aña.
Mas y mas enemigo mi ta haya tur ora cu mi conta di e preguntanan, pero pincipalmente ora nan lesa mi contestanan.
MISS-TOESTANDEN DURANTE ELECCION
Lagami cambia di topico.
Net awe mainta mi a mira un “miss-toestand” durante un eleccion di Miss na Australia y mi a sinta pensa.
Ata nan a anuncia e ganador robez.
Mi no sa bay eleccion di Miss pa motibo di e Miss-toestanden cu sa tin y tur aña bo ta tende di esakinan y yen di excusa ta bin dilanti pa tapa.
Na television mi no sa wak eleccion di Miss tampoco. Mi kiermeen despues cu pasa e mucha muhernan den bikini. Loke tin prome cu e presentacion ey y despues di e presentacion ta Miss-toestand pa mi.
Corda bon cu principio ta principio y mi mester mantene mi principionan.
Imaginabo cu bo ta mira eleccion y bo pastor preferi ta entre e hurado. (dependiendo di cual religion e ta: por ta cristian, rabbi, swami, mullah, domi etc.)
Ta net diadomingo pasa el a predica di importancia di evita placernan di mundo. E tabata asina fuerte cu su palabranan, cu casi bo a laga bo Blackberry un banda pa scuch’e.
Ate aki cu su wowonan gosando di e creacionnan di Dios su dilanti y sinta cu un sonrisa di orea pa orea.
El a ponemi corda dia cu un religioso noruego tabata pa forma parti di hurado pa eligi Miss Noruega. Hopi a wordo skirbi e tempo ey, indicando cu ta den su tempo liber cu e por haci kico e kier, hasta huzga muhernan den bikini. Tabata tin protestanan tambe y e no a forma parti.
Mi ta weita caba e preguntanan cu e lo mester a haya di su Superior.
“Ta berdad loke mi a tende? Bo ta bay forma parti di hurado?”
Ay ta nada , ta djis algo cu mi ta haci den mi tempo liber. Ta un bon manera pa haya contacto cu muhernan hoben cu mester di e mensahe.
“Bo ta yega cerca nan cu mensahe di misa of cu bo wowonan?”
Cu mi wowonan sigur. Pero no wowo di huzga. Wowo di observa e sensitividad di e candidatanan.
“No tin otro cos cu bo por haci den bo tempo liber. Tuma les di computer anochi por ehemplo?”.
Ay no… mi ta pasa mucho mi so sin goza di algo.
“Bo palabranan ta molestiami. Tur muher ta igual den bista di Dios. El a traha tur”
Si, mi sa cu nan ta igual pesey como miembro di hurado mi intencion ta di huzga cada un igualmente. Mi lo duna cada un mes tanto atencion y stimacion.
“Mi no por permitibo di forma parti di hurado. Bo ta representante di misa y ….”
Mi lo representa misa corectamente. Mi lo mantene honor y dignidad y naturalmente, un sonrisa grandi.
Mihor mi termina aki pasobra mi no ta den beis di skirbi riba religion awe. Mi ta capaz di bira mes hipocrita cu hopi cu hopi hende mas religioso cu esnan di misa mes, pero cu boca di ……
Juby Naar


text:
Previous Chapter:Kidou Senshi Gundam - Zeon no Saiko 4 Next Chapter:Kidou Senshi Gundam - Zeon no Saiko 0
read Kidou Senshi Gundam - Zeon no Saiko 5 english, Kidou Senshi Gundam - Zeon no Saiko 5 raw manga, Kidou Senshi Gundam - Zeon no Saiko 5 online, Kidou Senshi Gundam - Zeon no Saiko 5 chap, Kidou Senshi Gundam - Zeon no Saiko chapter 5, Kidou Senshi Gundam - Zeon no Saiko 5 high quality, Kidou Senshi Gundam - Zeon no Saiko 5 manga scan,Read Kidou Senshi Gundam - Zeon no Saiko 5 on MangaChapter


text:
Ayera tabata dushi.
Awor mi ta lamentá ku mi no a yama yu di e prima i primunan unu pa unu dilanti pa sera konosí.
Tin yen kara ku mi a wak, pero no a logra papia ku n’e.
Òf a papia ku n’e, pero no a durf di puntr’é ta yu di ken e ta.
Anto sigun e dia ta bai, e bitter ta pone ku tur kos i tur hende ta bira gezellig i no ta importá mas
Ken ta ken, paso after all nos tur ta famia......................tòch?
Pero e próksimo bes, lo mi hasié diferente si.
E próksimo bes, hasta e yu di e aktuprimu i aktuprimanan nos lo yama dilanti pa sera konosi ku e one big happy family.
Gr.
Lisa


text:
Pre-clearance ta disponibel awo pa tur vuelo di InselAir Aruba-Miami
ORANJESTAD (AAN): For di awe padilanti, tur pasahero viahando cu InselAir for di Aruba of via di Aruba pa Miami tin servicio di pre-clearance na Aruba y asina no mester pasa via di Inmigracion y Aduana na nan yegada na Miami International Airport (MIA).
Pasaheronan simplemente ta pasa, busca nan maleta – si nan tin, y ta sigui nan caminda, mescos cu ta e caso cu cualkier vuelo domestico Mericano.
InselAir ta e aerolinea mas grandi pa cu servicio na aeropuerto di Aruba, transportando e cantidad mas grandi di pasahero pa, for di y via di Aruba, sigui pa American Airlines y JetBlue.
InselAir tin vuelo diario non-stop di Aruba pa Miami y ta transporta miles di pasahero for di 21 destinacion, incluyendo Aruba, via Aruba pa Miami.
Comfortabilidad
Estadonan Uni di Merca tin facilidadnan di pre-clearance na varios aeropuerto na paisnan pafo di Merca. E personal y operacion ta den man di personal di U.S. Customs and Border Protection. Na Aruba, pasaheronan por haci uzo facilmente di e kiosconan pa “Automated Passport Control and Global Entry” prome cu nan aborda nan avion.
“E servicio aki no solamente ta mehora e comfortabilidad di biahe pa nos pasaheronan,” segun Frederick Nuboer, CEO di InselAir Aruba, “pero lo tin un impacto positivo riba e experiencia na aeropuerto pa e miles di pasaheronan cu InselAir ta transporta tur luna pa medio di su hub na Aruba.”
InselAir tabata provee e servicio aki caba cuater biaha pa siman, pero ayera InselAir a ricibi aprobacion pa ofrece e servicio aki tur dia, efectivo inmediatamente.
Den transcurso di añanan, e demanda pa e servicio aki a aumenta significantemente for di hopi di e mercadonan di InselAir, manera Georgetown y Paramaribo, consecuentemente InselAir lo cuminsa promove e servicio nobo aki den su mercadonan relevante.


text:
February 4, 2014 / Lokal
...segun wes den huisio sumario ku SAP a entamá:
Parlamentario Leeflang ta pidi den karta na minister pa....
Dr. Marilyn Mozes:E situashon a empeorá tur estén...
Edson Ignecia ta di opinion ku no mester lubidá:
...E bia aki CATS NV a duna servisio na Antonov...
...Djasabra awor SSC tin... MERDIA INFORMASHON PA MAYORNAN I STUDIANTE KU TA BAI STUDIA DEN EKSTERIOR ...E edifisio na Pietermaai no ta kla ainda...
Union Oropeo kabamentu di 2013 a duna nos ‘karchi hel’...
CHENS PA GANA GIFTCARDS, MASHIN DI KOFI SENSEO I HOPI MAS
© 2013-15 Extra - Notisia di Korsou


text:
Bandera di Hulanda cabez abao na parlamento di Aruba
ORANJESTAD (AAN): Algo asina por pasa solamente ora cu bo ta duna ken cu ta trabao y cu no conoce sikiera e bandera di nos madre patria Hulanda.
Riba e foto aki por mira con a lanta e bandera di Hulanda na parlamento di Aruba. Na lugar di mustra e respet a mustra mas bien e falta di respet. Un bandera cu a worde lanta for di mainta trempan y cu atardi 2or ainda esaki tabata asina.
Hopi yamada DIARIO a haya pasobra te hasta e hulandesnan cu ta di vacacion na Aruba a keda babuca di mira cu un partner den reino no sa cu e bandera ta Rood, Wit Blauw y no Blauw, Wit, Rood.
Ta spera cu esun cu tal anta bandera pone mas atención of puntra con e colornan mester bay pa evita un bergüenza similar unda miles di turista ta pasa tur dia. E gobierno aki por tin rabia riba Hulanda pero e respet mester keda.